title: Ember Falls

text: Yhtyeen musiikissa on vaikutteita niin melodisesta metallista kuin popista ja elektronisesta musiikistakin.


title: Ember Falls

text: Ember Fallsin esikoisalbumi "Welcome to Ember Falls" julkaistiin helmikuussa 2017.


title: Suzuki Swift

text: Suzuki Swift on Suzukin vuodesta 1983 lähtien valmistama pieni henkilöautomalli. Japanissa myös Suzuki Ignisiä myytiin Swift-nimisenä, vaikka auto ei varsinaiseen Swift-mallisarjaan kuulukaan.


title: Suzuki Swift

text: Ensimmäisen sukupolven Swift esiteltiin Tokion autonäyttelyssä 1983 alun perin Suzuki SA310 -nimisenä. Pian mallinimeksi kuitenkin vaihtui Japanissa Cultus ja Euroopassa Swift. Eri markkinoilla mallia on myyty useilla eri nimillä.


title: Suzuki Swift

text: Toisen sukupolven Swift tuli markkinoille vuonna 1988. Uusi korimalleja olivat vuonna 1989 esitelty neliovinen sedan ja 1991 esitelty kaksiovinen cabriolet. Subaru myi Swiftin nelivetoista versiota nimellä Subaru Justy.


title: Suzuki Swift

text: Vuonna 1995 Swift sai uudet puskurit ja uudistetun sisustan. Malli pysyi näillä muutoksilla tuotannossa vuoteen 2003 saakka, ja viimeisinä valmistusvuosinaan se oli kilpailijoihinsa verrattuna vanhentunut.


title: Suzuki Swift

text: Kolmannen sukupolven malli, jonka nimenä oli nyt Swift kaikilla markkinoilla, esiteltiin Pariisin autonäyttelyssä syyskuussa 2004. Uuden mallin haluttiin soveltuvan paremmin eurooppalaisille markkinoille, mikä otettiin sen suunnittelussa huomioon. Suzuki Swift oli vuonna 2007 edullisin Suomessa myytävä nelivetoauto.


title: Suzuki Swift

text: Vuoden 2005 Euro NCAP -kolaritestistä Swift sai tulokseksi neljä tähteä viidestä.


title: Suzuki Swift

text: Neljännen sukupolven Swift eroaa ulkonäöllisesti vain vähän edeltäjästään, mutta sen kokonaispituus kasvoi yhdeksän ja akseliväli viisi senttimetriä. Vuonna 2014 Suzuki Swift oli edullisin Suomessa myytävä nelivetoinen automalli.


title: Suzuki Swift

text: Vuoden 2010 Euro NCAP -kolaritestistä Swift sai tulokseksi täydet viisi tähteä.


title: Suzuki Swift

text: Vuonna 2012 esiteltiin urheilullisempi Swift Sport -malli, jossa on 1,6-litrainen (136 hv) bensiinimoottori ja voimansiirtona kuusivaihteinen manuaalivaihteisto tai portaaton CVT-automaatti.


title: Suzuki Swift

text: Frankfurtin autonäyttelyssä 2013 esiteltiin uudistunut Swift. Kasvojenkohotuksessa malli sai muun muassa uuden etupuskurin ja LED-päiväajovalot. Sivuvilkut siirtyivät etulokasuojista sivupeileihin.


title: Suzuki Swift

text: Viidennen sukupolven Swift esiteltiin Geneven autonäyttelyssä keväällä 2017. Se perustuu samalle alustalle kuin Suzuki Baleno.


title: Suzuki Swift

text: Vuoden 2017 Euro NCAP -kolaritestistä Swift sai tulokseksi täydet viisi tähteä.


title: Suzuki Swift

text: Moottorivalikoimassa on kaksi bensiinimoottoria: turboahdettu kolmisylinterinen 1,0-litrainen (110 hv) BoosterJet ja vapaasti hengittävä 1,2-litrainen (89 hv). Suomeen Swiftiä tuodaan vain nelivetoisena, vaikka muilla markkinoilla onkin saatavana myös etuvetoinen malliversio.


title: Mamelodi Sundowns FC

text: Mamelodi Sundowns Football Club on eteläafrikkalainen jalkapalloseura, joka on kotoisin Pretoriasta. Seura on perustettu vuonna 1970 ja sen edustusjoukkue pelaa maan korkeimmalla sarjatasolla Premier Soccer Leaguessa. Se pelaa kotiottelunsa 51 762–paikkaisella Loftus Versfeld Stadiumilla.


title: Benin kesäolympialaisissa 2008

text: Benin osallistui Pekingin kesäolympialaisiin vuonna 2008 joukkueella, johon kuului viisi urheilijaa. He osallistuivat taekwondoon, uintiin ja yleisurheiluun. Maan lipunkantajana avajaisissa toimi pikajuoksija Fabienne Féraez samoin kuin neljä vuotta aiemminkin. Kyseessä oli maan yhdeksäs esiintyminen olympialaisissa, eikä se saavuttanut mitaleita.


title: Uuno Särkelä

text: Uuno Johannes Särkelä (21. heinäkuuta 1903 Kemijärvi – 24. huhtikuuta 1978 Kemijärvi) oli suomalainen taidemaalari.


title: Uuno Särkelä

text: Särkelän vanhemmat olivat Johan Oskari Särkelä ja Augusta Ilola. Hänen puolisonsa vuodesta 1943 oli Toini Suitiala, perheeseen syntyi kolme lasta. Särkelä opiskeli taidetta ensin Tuusulan kansanopistossa ja sitten Suomen Taideyhdistyksen piirustuskoulussa Helsingissä 1924–1927. Pariisissa Särkelä täydensi taideopintojaan kahteen otteeseen. Ensimmäisen kerran Särkelän töitä oli esillä jo vuonna 1928, ensimmäisen yksityisnäyttelynsä hän piti 1942. Särkelää pidetään lappilaisena taiteilija myös teostensa aiheiden tiimoilta. Hän maalasi muun muassa Pyhätunturin aluetta ja Lapin soita, osin yhdessä taiteilijaystävänsä Aale Hakavan kanssa. Särkelä maalasi silti myös muotokuvia ja abstrakteja aiheitakin. Ainoa hänen maalaamansa alttaritaulu on Posion kirkkoon vuonna 1953 valmistunut teos "Jeesuksen toinen tuleminen". Oppikoulun opettajana Särkelä toimi 1966–1968. Hän sai Suomen kulttuurirahaston tunnustuspalkinnon vuonna 1964, valtion taiteilijaeläke hänelle myönnettiin 1973.


title: Jayanta Talukdar

text: Jayanta Talukdar (s. 2. maaliskuuta 1986) on intialainen jousiampuja. Yksilökilpailuissa hän on voittanut kultamitalin vuoden 2006 jousiammunnan maailmancupissa.


title: Jayanta Talukdar

text: Vuoden 2015 marraskuussa Talukdar voitti yhdessä Deepika Kumarin kanssa pronssia jousiammunnan Aasian-mestaruuskilpailuissa vastakaarijousisarjassa.


title: Loung Namtha

text: Loung Namtha (myös Luang Namtha, ) on Laosin maakunta, joka sijaitsee maan luoteisosassa. Maakunnan pinta-ala on 9 325 neliökilometriä. Vuoden 2015 väestönlaskennassa siellä oli 175 700 asukasta. Sen pääkaupungin nimi on Namtha. Maakunta on jaettu viiteen piirikuntaan: Namtha, Muang Sing, Muang Long, Viengphoukha ja Nalae


title: Loung Namtha

text: Loung Namthassa on paljon kalkkipitoisia 800–200 metriä korkeita vuoria. Muun Laosin tavoin siellä on kolme vuodenaikaa: sadekausi, viileä kausi ja kuuma kausi.


title: Loung Namtha

text: Maanviljely on tärkeä elinkeino. Viljelykasveja ovat riisi, maissi, vihannekset, kassava ja maapähkinät. Maaseudun asukkaat saavat tuloja myös keräämällä metsästä banbunversioja, sieniä, rottinkia, kardemummaa ja inkivääriä.


title: Oudomxai

text: Oudomxai () on Laosin maakunta, joka sijaitsee maan pohjoisosassa. Myös maakunnan pääkaupungin nimi on Oudomxai. Maakunnan pinta-ala on 15 370 neliökilometriä. Vuoden 2015 väestönlaskennassa siellä oli 307 600 asukasta. Maakunta on jaettu seitsemään piirikuntaan: Xay, La, Namor, Nga, Beng, Hoon ja Pakbeng.


title: Oudomxai

text: Oudomxaissa on valmistettu pronssisia rumpuja muinaisista ajoista alkaen. Rummut ovat olleet varakkuuden merkki.


title: Kadesh

text: Kadesh oli muinainen kaupunki lähellä Orontes-joen alkulähteitä. Se oli paikkana egyptiläisten ja muinaisten heettiläisten taisteluille Ramses II:n aikana.


title: Alone (Alan Walkerin kappale)

text: Alone on norjalaisen EDM-artistin Alan Walkerin 2. joulukuuta 2016 julkaisema single. Kappaleella laulaa ruotsalainen laulaja-lauluntekijä Noonie Bao, joka kirjoitti kappaleen yhdessä Walkerin kanssa. Kappaleen musiikkivideo on kuvattu pääosin Norjan Bergenissä.


title: Eesti Ekspress

text: Eesti Ekspress oli ensimmäinen poliittisesti riippumaton sanomalehti Neuvosto-Virossa. Lehti alkoi ilmestyä maaliskuussa 2010 aikakauslehtenä.


title: Eesti Ekspress

text: Lehti perustettiin 1989. Ensimmäinen numero ilmestyi 22. syyskuuta 1989. Lehti hyödynsi Gorbatšovin perestroika- ja glasnostpolitiikkaa. Sen perusti viikoittain ilmestyväksi sanomalehdeksi Hans H. Luik yhdessä muiden kanssa. Lehden toimitus on Tallinnassa. Lehteä julkaisee AS Ekspress Meedia, jonka julkaisuja ovat myös Eesti Päevaleht, Delfi, Maaleht ja LP. Se ilmestyy edelleen kerran viikossa samassa formaatissa, mutta sillä on erilaisia liitteitä. Ilmestymispäivä on muuttunut torstaista keskiviikkoon 30. huhtikuuta 2014 alkaen.


title: Eesti Ekspress

text: Eesti Ekspressin ansiosta Hans H. Luikista on tullut mediamoguli.


title: Eesti Ekspress

text: Eesti Ekspress on näkemyksiltään liberaali ja edustaa Virossa tutkivaa journalismia. Se on julkaissut useita merkittäviä ajankohtaisjuttuja ja on tunnettu innovatiivisuudestaan. Neuvostoaikana se oli huomattavasti paksumpi kuin muut lehdet ja ensimmäinen, joka ilmestyi verkkojulkaisuna, ja se käytti ensimmäisenä valoladontaa. Sen vuoksi se on käyttänyt virheellisesti kirjainyhdistelmiä 'sh' ja 'zh' kirjainten 'š' ja 'ž' sijasta, joiden käyttö 1980-luvun jälkipuoliskolla oli tietotekniikassa hankalaa mutta jotka sisältyvät moniin viron kielen lainasanoihin, esimerkiksi "garaaž", joka on lainasana englannista "garage", ja "tšau", lainasana italiasta "ciao"), ja slaavilaisista kielistä translitteroituihin nimiin, erityisesti venäläisiin.


title: Eesti Ekspress

text: Eesti Ekspress on nykyisin Viron suosituimpia sanomalehtiä, ja vuonna 2015 sen levikki oli 28 000.


title: Ghost in the Shell (täsmennyssivu)

text: Ghost in the Shell usein viittaa Masamune Shirown luomaan mangasarjaan. Myöhemmin samalla nimellä on julkaistu muun muassa animaatioelokuvia, animesarjakuvia ja videopelejä.


title: Janne Koponen

text: Janne Koponen (s. 7. kesäkuuta 1995 Kuopio) on suomalainen jääkiekkopuolustaja, joka edustaa Mestis-joukkue Iisalmen Peli-Karhuja. Koposta Kalevan Pallon A-nuorissa valmentaneen Sami Kapasen mukaan hän on rauhallinen puolustaja, joka lukee hyvin peliä ja on kiekollisena kylmäpäinen.


title: Janne Koponen

text: Koponen on Kalevan Pallon kasvatti. Kaudella 2011–2012 hän toimi seuran B-nuorten varakapteenina ja Koponen oli B-nuorten SM-sarjan runkosarjassa KalPan eniten maaleja tehnyt puolustaja kymmenellä osumallaan. Kaudella 2012–2013 hän oli joukkueen tehokkain puolustaja ja toiseksi paras pistemies Niko Hirvosen kanssa. Koponen sijoittui koko B-nuorten SM-sarjan puolustajien pistepörssissä toiseksi edellään vain TPS:n Kalle Valtola. Kauden 2015–2016 päätteeksi hän voitti A-nuorten SM-pronssia.


title: Janne Koponen

text: Kaudella 2016–2017 Koponen debytoi KalPan SM-liigajoukkueessa. Hän teki liigadebyyttinsä 14. joulukuuta 2016 vieraissa Hämeenlinnan Pallokerhoa vastaan. Koponen sai ottelussa jääaikaa 11.36 minuuttia. Hän pelasi kauden aikana SM-liigassa seitsemän runkosarja- ja neljä playoff-ottelua ilman tehopisteitä. Koponen voitti kauden päätteeksi SM-hopeaa. Hän pelasi suurimman osan kaudestaan kuitenkin yli-ikäisenä KalPan A-nuorissa, joiden tehokkain puolustaja Koponen oli tehoilla 9+24=33, joilla hän sijoittui koko A-nuorten SM-liigan puolustajien pistepörssissä toiseksi edellään vain HIFK:n Elias Ulander. Koponen valittiin kauden päätteeksi sarjan toiseen tähdistökentälliseen.


title: Janne Koponen

text: Kaudeksi 2017–2018 Koponen siirtyi vuoden mittaisella sopimuksella Mestis-joukkue Iisalmen Peli-Karhuihin seuran ja KalPan välisenä yhteistyöpelaajana. Hän pelasi koko kauden IPK:n vahvuudessa, jossa Koposen tulokaskausi Mestiksessä toi 49 runkosarjaottelussa seitsemän syöttöpistettä, kuudessa playoff-ottelussa yhden syöttöpisteen ja neljässä Suomen Cupin ottelussa tehot 1+2=3.


title: Janne Koponen

text: Koponen on pelannut 14 poikien maaottelua.


title: Valtteri Tammi

text: Valtteri Tammi (s. 13. helmikuuta 1996 Pori) on suomalainen jääkiekkoilija, joka pelaa SM-liigajoukkue Porin Ässissä. Hän on pelipaikaltaan vasen laitahyökkääjä.


title: Valtteri Tammi

text: Tammi on Porin Ässien oma kasvatti. Hän oli kaudella 2011–2012 seuran C-nuorten kakkosjoukkueen paras pistemies ja syöttäjä sekä jakoi sisäisen maalipörssin voiton Santeri Aron kanssa C-nuorten II-divisioonan runkosarjassa tehoilla 17+29=46. Kaudella 2013–2014 Tammi oli Ässien B-nuorten paras pistemies ja syöttäjä tehoilla 21+33=54.


title: Valtteri Tammi

text: Kaudella 2016–2017 Tammi nousi Ässien A-nuorten varakapteeniksi. Hän oli tehoilla 13+27=40 joukkueen toiseksi paras pistemies Julius Harttusen jälkeen. Tammi voitti kauden päätteeksi A-nuorten SM-hopeaa. Hän debytoi kauden aikana myös Ässien SM-liigajoukkueessa, jossa Tammi pelasi kaksi runkosarjaottelua. Hän teki liigadebyyttinsä 14. joulukuuta 2016 Turun Palloseuraa vastaan. Tammi sai ottelussa jääaikaa 4.55 minuuttia.


title: Valtteri Tammi

text: Jäätyään yli-ikäiseksi Ässien A-nuorissa Tammi teki try-out -sopimuksen seuran SM-liigajoukkueen kanssa huhtikuussa 2017. Hän pelasi alkukauden 2017–2018 suurimmaksi osaksi edelleen yli-ikäisenä A-nuorissa, kunnes lokakuussa Tammi sai Ässiin loppukauden kattavan jatkosopimuksen. Hän pelasi kauden aikana viisi SM-liigaottelua ja jatkoi pääasiassa seuran A-nuorissa.


title: Marojejyn kansallispuisto

text: Marojejyn kansallispuisto on luonnonsuojelualue Madagaskarin pohjoisosassa. Se on osa Unescon maailmanperintökohdetta Atsinananan sademetsät.


title: Marojejyn kansallispuisto

text: Marojejyn vuorijono oli yksi Madagaskarin ensimmäisistä luonnonsuojelualueista. Sinne oli pääsy vain tutkijoilla vuosina 1952- 1998. Sen jälkeen puisto muutettiin kansallispuistoksi, joss apääsevät käymään myös matkailijat.


title: Marojejyn kansallispuisto

text: Puiston pinta-ala on 55 500 hehtaaria. Siellä kasvaa monentyyppistä metsää rannikon sademetsistä vuoriston pensaikkoihin. Alueella tavataan ainakin 275 lajia saniaisia, 35 palmulajia, 149 lajia sammakkoeläimiä ja matelijoita ja 118 lintulajia. Puistossa elää yksitoista lajia puoliapinoita.


title: Järva-Jaani (kunta)

text: Järva-Jaani () oli kunta Viron Järvamaan maakunnassa. Vuoden 2017 kuntauudistuksessa seitsemän Järvamaan kuntaa, Albu, Ambla, Imavere, Järva-Jaani, Kareda, Koeru ja Koigi, yhdistettiin Järvan kunnaksi.


title: Järva-Jaani (kunta)

text: Kunta sijaitsi maakunnan koillisosassa Paiden koillis- ja Rakveren lounaispuolella. Järva-Jaanissa oli arviolta 1 554 asukasta (vuonna 2016) ja sen pinta-ala oli 126,76 neliökilometriä.


title: Järva-Jaani (kunta)

text: Järva-Jaanin kuntaan kuului Järva-Jaanin kauppala ("alev") ja yhdeksän kylää: Jalalõpe, Jalgsema, Kagavere, Karinu, Kuksema, Metsla, Metstaguse, Ramma ja Seliküla.


title: Järva-Jaani (kunta)

text: Vuoden 2011 väestönlaskennan mukaan Järva-Jaanin kunnassa (Järva-Jaanin kauppala mukaan lukien) oli 1 488 asukasta, joista 1 449 (97,4 %) oli virolaisia, 24 (1,6 %) venäläisiä ja 15 (1,0 %) muita kansallisuuksia.


title: Ranomafanan kansallispuisto

text: Ranomafanan kansallispuisto on luonnonsuojelualue Madagaskarin kaakkoisosassa. Kolme aluetta kansallispuistosta kuuluu Unescon maailmanperintökohteeseen Atsinananan sademetsät.


title: Ranomafanan kansallispuisto

text: Ranomafanan kansallispuisto sijaitsee vuoristossa 800 ja 1200 metrin välillä. Puiston läpi virtaa Namorona-joki.


title: Ranomafanan kansallispuisto

text: Puistosta löydettiin uusi makilaji kultabokombali vuonna 1986. Siellä elää monia nisäkäslajeja, etenkin puoliapinoita.


title: Kareda

text: Kareda () oli kunta Viron Järvamaan maakunnassa. Vuoden 2017 kuntauudistuksessa seitsemän Järvamaan kuntaa, Albu, Ambla, Imavere, Järva-Jaani, Kareda, Koeru ja Koigi, yhdistettiin Järvan kunnaksi.


title: Kareda

text: Kunta sijaitsi maakunnan keskiosassa Paiden koillispuolella. Karedassa oli arviolta 582 asukasta (vuonna 2016) ja sen pinta-ala oli 91,64 neliökilometriä.


title: Kareda

text: Karedaan kuului yksi pienkauppala ("alevik"), Peetri, ja 11 kylää: Ammuta, Ataste, Esna, Kareda, Köisi, Müüsleri, Viru, Vodja, Ämbra, Õle ja Öötla.


title: Kareda

text: Vuoden 2011 väestönlaskennan mukaan Karedan kunnassa oli 631 asukasta, joista 612 (97,0 %) oli virolaisia, 12 (1,9 %) venäläisiä ja 6 (1,0 %) muita kansallisuuksia.


title: Masoalan kansallispuisto

text: Masoalan kansallispuisto on luonnonsuojelualue Madagaskarin koillisosassa. Kuusi aluetta kansallispuistosta kuuluu Unescon maailmanperintökohteeseen Atsinananan sademetsät.


title: Masoalan kansallispuisto

text: Puisto on Madagaskarin laajin luonnonsuojelualue, ja siien sisältyy 2300 neliökilometriä metsää ja sata neliökilometriä merialuetta.


title: Masoalan kansallispuisto

text: Masoalan kansallispuisto sijaitsee Masoalan niemimaalla, jossa on myös hienoja uimarantoja. Niemimaa on Madagaskarin biodiversiteetiltään runsainta aluetta.


title: Koeru

text: Koeru on pienkauppala ja entinen kunta Viron Järvamaan maakunnassa. Vuoden 2017 kuntauudistuksessa seitsemän Järvamaan kuntaa, Albu, Ambla, Imavere, Järva-Jaani, Kareda, Koeru ja Koigi, yhdistettiin Järvan kunnaksi. Koerun kunnan keskus,Koerun pienkauppala, säilyi muutoksessa pienkauppalana.


title: Koeru

text: Koerun kunta sijaitsi maakunnan itäosassa Paiden itäpuolella. Koerussa oli arviolta 2 110 asukasta (vuonna 2016) ja sen pinta-ala oli 236,94 neliökilometriä.


title: Koeru

text: Koeruun kuului Koerun pienkauppala ("alevik") ja 26 kylää: Abaja, Aruküla, Ervita, Jõeküla, Kalitsa, Kapu, Koidu-Ellavere, Kuusna, Laaneotsa, Liusvere, Merja, Norra, Preedi, Puhmu, Rõhu, Salutaguse, Santovi, Tammiku, Tudre, Udeva, Vahuküla, Valila, Vao, Visusti, Vuti ja Väinjärve.


title: Koeru

text: Vuoden 2011 väestönlaskennan mukaan Koerun kunnassa oli 2 203 asukasta, joista 2 091 (94,9 %) oli virolaisia, 60 (2,7 %) venäläisiä ja 51 (2,3 %) muita kansallisuuksia.


title: Hidden Figures – varjoon jääneet

text: Hidden Figures – varjoon jääneet on vuonna 2016 ensi-iltansa saanut Theodore Melfin ohjaama tositapahtumiin pohjautuva draamaelokuva, joka pohjautuu Margot Lee Shetterlyn tietokirjaan "Hidden Figures". Elokuva kertoo Nasassa 1960-luvun rotuerottelun aikaan matemaatikkoina työskennelleistä afroamerikkalaisista naisista Katherine Johnson (Taraji P. Henson), Dorothy Vaughan (Octavia Spencer) ja Mary Jackson (Janelle Monáe). Sivuosissa ovat Kevin Costner, Kirsten Dunst, Jim Parsons, Glen Powell ja Mahershala Ali.


title: Hidden Figures – varjoon jääneet

text: Elokuva sai ensi-iltansa Yhdysvalloissa 25. joulukuuta 2016 ja Suomessa 8. maaliskuuta 2017.


title: Hidden Figures – varjoon jääneet

text: Johnson, Vaughan ja Jackson työskentelevät laskijoina Langley Research Centeriin kuuluvassa segrekoidussa West Area Computers -yksikössä. He etenevät urallaan rikkoen samalla rotuerottelun rajoja. Johnson päätyy matemaatikoksi miehitettyjen lentojen ohjelmaan. Vaughan siirtyy käsin laskennasta tietokonelaskennan pariin ja lopulta esimieheksi. Jackson valmistuu insinööriksi opiskeltuaan myös vain valkoisille tarkoitetussa koulussa.


title: Hidden Figures – varjoon jääneet

text: Elokuva on saanut erinomaisen vastaanoton kriitikoilta. Arvosteluja keräävän Rotten Tomatoes -sivuston mukaan 92 % kriitikoista on antanut elokuvalle positiivisen arvosanan keskiarvolla 7,5/10. Keräys perustuu 222 arviointiin. Metacriticissä elokuvalla on 74 pistettä 100:sta. "Hufvudstadsbladetin" Krister Uggeldahl antoi elokuvalle kolme tähteä ja luonnehti sitä ”sovinnaiseksi ja velvollisuudentuntoiseksi mutta samalla varsin sympaattiseksi”.


title: Benin kesäolympialaisissa 2004

text: Benin osallistui Ateenan kesäolympialaisiin vuonna 2004 joukkueella, johon kuului neljä urheilijaa. He osallistuivat uintiin ja yleisurheiluun. Maan lipunkantajana avajaisissa toimi pikajuoksija Fabienne Féraez. Kyseessä oli maan kahdeksas esiintyminen olympialaisissa, eikä se saavuttanut mitaleita.


title: Benin kesäolympialaisissa 2000

text: Benin osallistui Sydneyn kesäolympialaisiin vuonna 2000 joukkueella, johon kuului neljä urheilijaa. He osallistuivat taekwondoon, tennikseen ja yleisurheiluun. Maan lipunkantajana avajaisissa toimi pikajuoksija Laure Kuetey. Kyseessä oli maan seitsemäs esiintyminen olympialaisissa, eikä se saavuttanut mitaleita.


title: Finnish B

text: Finnish B on suomi vieraana kielenä -oppiaine. Aine kuuluu IB-diplomiohjelmaan. Se kuuluu Group 2 -kieliin, joihin kuuluu noin 80 eri kieltä. Suomessa Finnish B:n voi ottaa paluumuuttaja tai opiskelija, jolla on suomi toisena kielenä. Ulkomailla opiskelua pitäisi olla ainakin yli kaksi vuotta, jotta voisi ottaa Finnish B:n. Finnish B on myös tarjolla muutamassa muussa maassa kuin Suomessa. Opiskelussa keskitytään enimmäkseen suomen kirjoittamiseen ja puhumiseen. Finnish B -ainetta pystyy opiskelemaan SL- tai HL-tasoisena, riippuen lukion tarjonnasta. SL-lyhenne tulee sanoista Standard Level suomennettuna ""perustaso"" ja HL-lyhenne tulee sanoista Higher Level suomennettuna ""korkeampi taso"".


title: Finnish B

text: Finnish B:ssä käsitellään kahden vuoden aikana erilaisia aihealueita, jotka kehittävät opiskelijan puhumis- ja kirjoittamistaitoja. Käsiteltäviä aiheita ovat sosiaaliset suhteet, media, kommunikaatio ja maailmanlaajuiset ongelmat. Opiskelijat voivat lisäksi valita kaksi vapaaehtoista aihetta. Ne voivat olla esimerkiksi terveys, tieteet ja teknologia tai vapaa-aika. Lisäksi HL-tason opiskelijat käsittelevät kaksi kaunokirjallista teosta.


title: Finnish B

text:
Internal assessment (suomennettuna ""sisäinen arviointi"" tarkoittaa koulun opettajien arvioitavaa työtä, joka mittaa oppilaan pätevyyttä taidossa joita on vaikea määritellä kirjoitetuiden tehtävien perusteella, kuten esimerkiksi puhumistaito tai laboratioriotyöskentely) on 30% loppuarvosanasta. Finnish B:issä Internal assessment sisältää opiskelijan suullisen esitelmän ja luokan yhteisen keskustelun. Opiskelijan suullinen esitelmä ja keskustelu ovat opettajan kanssa. Opettaja antaa kaikille arvosanat, ja näistä osa lähetetään arvioitavaksi eteenpäin IB:n arvostelijalle. Puhe liittyy vapaaehtoiseen aiheiseen ja kesto on 8-10 minuuttia. Ryhmäkeskustelussa opettaja antaa kolme aihetta pakollisista aineista. Molemmat tasot kirjoittavat written assignmentin. SL-opiskelijat kirjoittavat 250-450 sanan työn ja sen lisäksi 150-200 sanan perustelutekstin. HL-opiskelijat kirjoittavat 450-600 sanan luovan kirjoitelman ja sen lisäksi 150-250 sanan perustelutekstin. Kirjoitelmassa pitää kirjoittaa yhdestä tai kahdesta kaunokirjallisesta teoksesta.
External assessment on 70% arvosanasta. Paper 1 sisältää 4-5 luetun ymmärtämistä riippuen tasosta. Paper 2-tehtävänä on kirjoittaa SL-tasolla 250-450 sanan teksti ja HL-tasolla 450-600 sanan teksti, esimerkiksi uutinen, blogiteksti tai sähköposti.


title: Benin kesäolympialaisissa 1996

text: Benin osallistui Atlantan kesäolympialaisiin vuonna 1996 joukkueella, johon kuului viisi urheilijaa. He kaikki osallistuivat yleisurheiluun. Maan lipunkantajana avajaisissa toimi pikajuoksija Laure Kuetey. Kyseessä oli maan kuudes esiintyminen olympialaisissa, eikä se saavuttanut mitaleita.


title: Benin kesäolympialaisissa 1992

text: Benin osallistui Barcelonan kesäolympialaisiin vuonna 1992 joukkueella, johon kuului kuusi urheilijaa. He osallistuivat pyöräilyyn ja yleisurheiluun. Maan lipunkantajana avajaisissa toimi pituushyppääjä Sonya Agbéssi. Kyseessä oli maan viides esiintyminen olympialaisissa, eikä se saavuttanut mitaleita.


title: Mustalammi (Tampere, Villilä)

text: Mustalammi on Pirkanmaalla Tampereella Villilässä sijaitseva lampi, joka kuuluu Kokemäenjoen vesistössä Vanajaveden–Pyhäjärven alueen Pyhäjärven alueeseen. Mustalammi on osa Vihnusjärven valuma-aluetta.


title: Mustalammi (Tampere, Villilä)

text: Lampi on 150 metriä pitkä, 100 metriä leveä ja sen pinta-ala on 0,9 hehtaaria. Siihen ei laske ojia, mutta sen oma laskuoja yhtyy 300 metrin päässä Nokialla virtaavaan Myllypuroon. Lampi on muodostunut saman harjujakson taakse kuin Vihnusjärvi ja Likolammi. Lammen rantaviivan pituus on 350 metriä. Lammen koillispuolella kohoaa Mustavuori, jonka lounaisrinteessä sijaitsee lammelle laskeva laskettelurinne. Pohjoispuolella sijaitsee Kalkunvuoren kalliopaljastumat ja jyrkänne. Lammelle johtavat tiet laskettelukeskuksen ja tehtaan pihoihin. Lammella ei ole asutusta. Pyhäjärvi sijaitsee lammesta 200 metriä etelään. Näiden välissä kulkevat yhdystie 13793 ja valtatie 12.


title: Mustalammi (Tampere, Villilä)

text: Vuoden 1953 peruskartassa lammen pohjoispäässä sijaitsi tehtaan rakennus. Viereisiä hiekkakuoppia oli jo alettu kaivaa. Laskettelurinne näkyy vuoden 1975 peruskartasta, jossa on myös valtatie 12.


title: Siri Pettersen

text: Siri Pettersen (s. 28. lokakuuta 1971) on norjalainen kirjailija.


title: Siri Pettersen

text: Pettersen on kirjoittanut Korpinkehät-fantasiatrilogian, jonka käännösoikeudet on myyty muun muassa Suomeen, Ruotsiin, Tanskaan, Puolaan, Tšekkiin ja Brasiliaan. Teokset ammentavat skandinaavisesta mytologiasta ja kansanperinteestä. Trilogian avausosa "Odininlapsi" voitti norjalaisen fantasiakirjallisuuspalkinto Fabelprisenin. Se oli myös ehdolla Tähtifantasia-palkinnon saajaksi 2016.


title: Siri Pettersen

text: Pettersen on työskennellyt myös graafisena suunnittelijana ja sarjakuvapiirtäjänä.


title: Toivon tuolla puolen

text: Toivon tuolla puolen on vuonna 2017 ensi-iltansa saanut draamakomediaelokuva, jonka on ohjannut Aki Kaurismäki. Elokuva kertoo syyrialaisesta pakolaisesta (es. Sherwan Haji) ja suomalaisesta kauppamatkustajasta (Sakari Kuosmanen). Se on kuvattu pääosin Helsingissä. Elokuvan on tuottanut Sputnik Oy yhteistyössä Bufo Oy:n Yleisradion ja ZDF Arten kanssa.


title: Toivon tuolla puolen

text: Elokuva oli mukana Berliinin elokuvajuhlien kilpasarjassa. Se palkittiin parhaasta ohjauksesta. Elokuvan työnimi oli "Pakolainen". "Toivon tuolla puolen" on kuvattu osittain Helsingissä Puhoksen ostoskeskuksessa.


title: Toivon tuolla puolen

text: Elokuvan lopputeksteistä syntyi Kaurismäen ja lavastaja Markku Pätilän välille erimielisyyttä, jota puitiin markkinaoikeudessa. Lopputeksteissä mainitaan kolme lavastajaa, joista Pätilä on yksi. Pätilä vaati lavastuksen tekijänoikeuksia yksin itselleen ja elokuvan kopioiden tuhoamista. Markkinaoikeus hylkäsi Pätilän vaatimukset.


title: Toivon tuolla puolen

text: Kaurismäki ei halunnut elokuvaa listalle, jolta valitaan Suomen edustaja kilpailemaan parhaan vieraskielisen elokuvan Oscar-ehdokkuudesta. Kaurismäki on sanonut elokuvan jäävän hänen viimeisekseen. Hän kuitenkin huomauttaa, että on sanonut niin ennenkin.


title: Toivon tuolla puolen

text: "Toivon tuolla puolen" sai ensi-iltansa 3. helmikuuta 2017. Elokuva sai kuusi Jussi-ehdokkuutta parhaasta elokuvasta, ohjauksesta, miespääosasta (Haji), käsikirjoituksesta, leikkauksesta ja pukusuunnittelusta.


title: Cherrelle

text: Cheryl Anne Norton, joka tunnetaan paremmin taiteilijanimeltänsä Cherrelle (s. 13. lokakuuta 1958), on yhdysvaltalainen R&B-laulaja, joka sai mainetta 1980-luvun puolivälissä. Hänen listahitteihinsä lukeutuvat muun muassa kappaleet ”I Didn’t Mean to Turn You On”, ”Where Do I Run To”, ”Everything I Miss at Home” sekä duetot R&B-laulaja Alexander O’Nealin kanssa kuten ”Saturday Love” ja ”Never Knew Love Like This.”


title: Kevät (elokuva)

text: Kevät ("Kevade") on Arvo Kruusementin ohjaama neuvostoliittolainen draamaelokuva vuodelta 1969. Viron maaseudun koulupoikien elämästä 1900-luvun alussa kertova elokuva perustuu Oskar Lutsin esikoisromaaniin vuodelta 1912, joka suomennettiin 1970-luvulla nimellä "Arno ja kumppanit". Sen pohjalta elokuvan käsikirjoituksen ovat laatineet Kaljo Kiisk ja Voldemar Panso.


title: Kevät (elokuva)

text: "Kevät" on valittu kaikkien aikojen parhaaksi virolaiselokuvaksi asiantuntijaäänestyksissä vuosina 2002 ja 2012. Lisäksi elokuvan nuoret päähahmot Arno ja Teele valittiin 2012 vuosisadan parhaaksi romanttiseksi pariksi virolaiselokuvassa.


title: Kevät (elokuva)

text: "Kevät" sai Viron elokuvateattereissa 558 000 katsojaa, mikä oli lähes puolet maan silloisesta väestömäärästä (1,36 miljoonaa). Koko Neuvostoliitossa se sai yli kahdeksan miljoonaa katsojaa.


title: Kevät (elokuva)

text: Kruusement ohjasi "Keväälle" myös jatko-osat "Suvi" (Kesä, 1976) ja "Sügis" (”Syksy”, 1990), jotka myös perustuvat Lutsin teoksiin. Trilogian keskimmäisessä osassa "Kevään" päähenkilöt ovat varttuneet parikymmenvuotiaiksi ja viimeisessä osassa keski-ikäisiksi.


title: Kevät (elokuva)

text: Virolainen elokuvaohjaaja Ken Saan pyrki tekemään elokuvasta halvan uusintaversion Keniassa Yleisradion "Suomen marsalkka" -elokuvan tapaan, jonka tuotannossa Saan oli myös mukana. "Kevade"-hankkeesta toteutui vain sen tekoa kuvaava dokumenttielokuva.


title: Outlaws (yhtye)

text: The Outlaws on yhdysvaltalainen country-vaikutteista southern rockia esittävä yhtye. Yhtye on ollut toiminnassa vuodet 1967–1996 ja uudestaan vuodesta 2005 alkaen. The Outlaws tunnetaan hittikappaleistaan "There Goes Another Love Song" ja "Green Grass and High Tides" sekä versiostaan Stan Jonesin kirjoittamasta kappaleesta "Ghost Riders in the Sky". Yhtyeen perusti sen laulajana, lauluntekijänä ja johtajana kauan toiminut Hughie Thomasson. Thomasson kuoli vuonna 2007, jolloin aiemmin kitaristina toiminut Henry Paul palasi yhtyeeseen ja otti Thomassonin paikan laulajana ja keulakuvana. Thomassonin ja Paulin lisäksi muita tunnettuja Outlaws-jäseniä ovat edesmenneet Billy Jones ja Frank O'Keefe sekä Monte Yoho, joka on ainoa yhtyeessä jäljellä oleva perustajajäsen. Thomassonin, Jonesin ja Paulin muodostamaa kitaristikolmikkoa kutsuttiin aikoinaan "Floridan kitara-armeijaksi".


title: Outlaws (yhtye)

text: The Outlaws on tunnettu ja suosittu yhtye Yhdysvalloissa. Muualla maailmalla, esimerkiksi Suomessa, yhtyettä ei juuri tunneta. Yhtye keikkailee paljon ja miltei tauotta, mutta esiintyy harvoin Yhdysvaltojen ulkopuolella.


title: Outlaws (yhtye)

text: The Outlaws perustettiin vuoden 1967 alussa Tampassa. Perustajajäsenet olivat kitaristi-laulaja ja bändin johtaja Hughie Thomasson, kitaristit Frank Guidry ja Herb Pino, basisti Frank O'Keefe sekä rumpalit David Dix ja Monte Yoho. Muut jäsenet vaihtuivat alkuvuosina tiuhaan tahtiin. Aivan aluksi The Outlaws toimi ilman Guidrya ja käytti nimiä The Rogues ja The Four Letter Words. Yhtye otti lopulta nimekseen Outlawsin Guidryn tultua mukaan. Guidry oli kuulunut aiemmin Outlaws -nimiseen yhtyeeseen, jonka nimen ottivat itselleen käyttöön. Keväällä 1968 yhtyeen manageri Paul Deutekom vei sen levytysstudioon New Yorkiin äänittämään albumia, jota ei kuitenkaan koskaan julkaistu sen tuottajan luovutettua kesken äänitysten. Tätä seurasi paluu kotiin ja pian matka Miamiin Criteria Studios -studiolle. Outlaws teki siellä toista albumia tuottajanaan Phil Gernhard, mutta sitäkään ei koskaan julkaistu. Gernhardin tahdosta hän otti albumille basistiksi Ronny Elliottin ja määräsi Frank O'Keefen siirtymään kitaristiksi. Kokeilu jäi kahden viikon pituiseksi ja O'Keefe lopulta pysyi basistina.


title: Outlaws (yhtye)

text: Outlawsiin liittyivät 1970-luvun alussa kitaristit Billy Jones ja Henry Paul. Frank Guidrysta ja Herb Pinosta luovuttiin. Outlaws nauhoitti cover-version The Doorsin kappaleesta "Five to One" ja yritti etsiä tuloksetta sen avulla levytyssopimusta. Manageri Deutekomin ja yhtyeen tiet lopulta erosivat, ja Outlaws jäi tauolle vuonna 1971. Seuraavana vuonna Henry Paul muutti Tampasta New Yorkiin ja perusti country-yhtye Siennan Monte Yohon ja Frank O'Keefen kanssa. Hughie Thomasson vieraili pian New Yorkissa säestämässä folk-laulaja Milton Carrollia. Hän liittyi kitaristiksi Siennaan, mutta päätti pian perustaa The Outlawsin uudelleen Siennan jäsenten voimin. Thomassonin, Jonesin, Paulin, O'Keefen ja Yohon muodostamasta miehistöstä tuli Outlawsin ensimmäinen levyttänyt ja tunnetuin kokoonpano.


title: Outlaws (yhtye)

text: Charlie Brusco ryhtyi The Outlawsin manageriksi vuonna 1974. Capricorn Records-levy-yhtiön perustaja Phil Waldenin veli Alan Walden kertoi Outlawsista Lynyrd Skynyrdin laulajalle Ronnie Van Zantille, joka ryhtyi toiseksi manageriksi Bruscon rinnalle. Outlawsia kaavailtiin Arista Recordsin artistiksi. Aristan johtaja Clive Davis tuli seuraamaan Outlawsin konserttia Columbuksessa, jossa yhtye lämmitteli Lynyrd Skynyrdiä. Juuri ennen konserttia Van Zant sanoi Davisille: ""Jos et allekirjoita Outlawsia, olet typerin henkilö musiikkialalta jonka olen koskaan tavannut — ja tiedän ettet sinä ole"". Outlaws allekirjoitti konserttinsa jälkeen levytyssopimuksen Arista Recordsin kanssa.


title: Outlaws (yhtye)

text: The Outlawsin debyyttialbumi ilmestyi vuonna 1975. Sillä olivat yhtyeen ensimmäiset hittikappaleet "There Goes Another Love Song" ja "Green Grass ja High Tides". Vuonna 1980 ilmestyneen "Ghost Riders"-albumin kappale "(Ghost) Riders in the Sky" oli yhtyeen suurin kaupallinen menestys, sillä se saavutti 31. sijan Billboardin "Pop Singles" -listalla. 1970-luvun jälkimmäistä puoliskoa pidetään muutenkin Outlawsin kulta-aikana. Yhtyeen sinä aikana levyttämiä albumeita pidetään sen parhaina.


title: Outlaws (yhtye)

text: Hughie Thomasson ja Billy Jones toimivat The Outlawsin keulahahmoina useita vuosia. Konsertissa yhtye esitti usein jopa 20-minuuttisiksi venyneinä versioita kappaleistaan. Outlawsin musiikista tekee tunnistettavan edellämainittujen kitaristien loistavat soittotaidot ja heidän jatkuvat taitojensa esittelyt. Outlaws eroaa kuitenkin muista southern rock -yhtyeistä. He sekoittivat southern rock- ja country -elementtejä omanlaiseksi kokonaisuudekseen ja ottivat lauluharmonioihinsa vaikutteita Buffalo Springfieldilta, The Byrdsiltä, Eaglesiltä, New Riders of the Purple Sagelta ja Pocolta. Outlaws keikkaili runsaasti. Vuonna 1976 yhtye teki onnistuneen kiertueen The Whon kanssa. Silloiset konserttipromoottorit halusivat lähettää yhteisille kiertueelle eri genreä edustaneita yhtyeitä. Outlaws nousi tällaisten kiertueiden avulla suosioon.


title: Outlaws (yhtye)

text: Outlawsin kokoonpano muuttui kolmen albumin jälkeen. Debyyttialbumia olivat seuranneet "Lady in Waiting" (1976) ja "Hurry Sundown" (1977), joita pidetään yhtyeen parhaina. Basisti Frank O'Keefe jätti yhtyeen "Lady in Waitingin" jälkeen ja tuli korvatuksi vasenkätisellä Harvey Dalton Arnoldilla. Henry Paul lähti kolmannen albumin jälkeen ja perusti oman yhtyeensä The Henry Paul Bandin, mutta palasi takaisin vuonna 1983 vielä muutamaksi vuodeksi.


title: Outlaws (yhtye)

text: Vuoden 1980 "Ghost Riders"-albumin jälkeen The Outlawsin musiikki alkoi muuttua raskaammaksi ja kuulostaa yhä vähemmän ensimmäisiltä albumeilta. "Ghost Riders" oli samalla Outlawsin viimeinen suuri menestys. Outlawsin albumit eivät saaneet enää yhtä paljon huomiota. Billy Jones ja Monte Yoho lähtivät yhtyeestä 1980-luvun alussa, jolloin Hughie Thomasson jäi sen viimeiseksi alkuperäisjäseneksi. Ennen kuolemaansa Thomasson oli ollut ainoa Outlawsin jäsen, joka oli ollut mukana sen jokaisessa kokoonpanossa. Häntä kutsuttiin usein tämän johdosta leikillisesti nimillä "Mr. Outlaw" tai "The Lone Outlaw". Muut jäsenet alkoivat vaihtua tiuhan tahtiin.


title: Outlaws (yhtye)

text: The Outlaws menetti levytyssopimuksensa Arista Recordsilta ja alkoi julkaista albumeiltaan pienempien levy-yhtiöiden kautta. "Diablo Canyon"-albumilla (1994) vierailivat Lynyrd Skynyrd-muusikot Gary Rossington ja Billy Powell. Tässä vaiheessa Outlaws oli siirtynyt esiintymään pienempiin klubeihin.


title: Outlaws (yhtye)

text: Thomassonin ura lähti uuteen nousuun vuonna 1996, jolloin hän siirtyi kitaristiksi Lynyrd Skynyrdiin. Hän ei pystynyt työskentelemään yhtäaikaa molemmissa yhtyeissä, joten The Outlaws lopetti toimintansa. Outlawsin nimellä julkaistiin "So Low"-albumi vuonna 2000. Sitä pidetään enemmän Thomassonin sooloalbumina kuin Outlawsin tuotoksena.


title: Outlaws (yhtye)

text: Huhtikuussa 2005 Hughie Thomasson jätti Lynyrd Skynyrdin ja perusti Outlawsin uudelleen. Vanhoista jäsenistä mukana olivat hänen lisäkseen rumpalit Monte Yoho ja David Dix sekä kitaristi Henry Paul. Paul kuitnkin jätti jälleen yhtyeen jo ennen vuoden 2005 päättymistä. Paul oli laulanut 1990-luvulla BlackHawk -country-yhtyeessään ja toi siitä uusiksi Outlaws-jäseniksi basisti Randy Threetin ja kitaristi Chris Andersonin. Anderson oli soittanut myös aiemmin Outlawsissa 1980-luvun lopussa. Kitaristi Billy Jones ja basisti Frank O'Keefe eivät olleet mukana, sillä molemmat olivat kuolleet helmikuussa 1995. Jones teki itsemurhan ja O'Keefe menehtyi muutaman viikon päästä huumeiden yliannostukseen.


title: Outlaws (yhtye)

text: The Outlaws jatkoi tuttuun tapaansa ahkeraa keikkailua ja nauhoitti paluualbumiaan "Once an Outlaw", joka piti julkaista vuonna 2007. Hughie Thomasson kuitenkin kuoli yllättäen kuluttavien elämäntapojensa aiheuttamaan sydänkohtaukseen syyskuussa 2007, eikä albumi koskaan valmistunut. Thomassonin viimeisenä kesänä Outlaws oli ollut mukana merkittävällä Charlie Daniels Volunteer Jam -kiertueella. Yhtyeen kappale "Green Grass and High Tides" pääsi mukaan loppuvuonna 2007 julkaistuun "Rock Band"-videopeliin soitettaviksi kappaleiksi.


title: Outlaws (yhtye)

text: The Outlawsin luultiin lopettavan kokonaan Thomassonin kuoleman jälkeen, mutta yllättäen pari entistä jäsentä tuli apuun ja yhteen toiminta jatkui. Henry Paul palasi tammikuussa 2008 Outlawsiin ja otti Thomassonin paikan yhtyeen laulajana ja keulakuvana. Paulin lisäsi yhtyeeseen kitaristi Billy Crainin ja kosketinsoittaja Jon Colemanin. Chris Anderson, Monte Yoho ja Randy Threet pysyivät kokoonpanossa. Tämä oli ensimmäinen Outlawsin kokoonpano, jossa Thomasson ei ole enää mukana. Kaikki yhtyeen ihailijat eivät enää pidä nykyistä Outlawsia aitona Thomassonin puuttumisen vuoksi.


title: Outlaws (yhtye)

text: The Outlaws keikkaili uudella miehityksellään vuosina 2008 ja 2009 sekä toimi Lynyrd Skynyrdin kiertueen joidenkin konserttien lämmittelijänä vuonna 2010. Hughie Thomassonin leski Mary Thomasson haastoi Henry Paulin oikeuteen vuonna 2010 väittäen tämän käyttävän Outlaws -nimeä ilman lupaa ja syyllistyvän tavaramerkkirikkomuksiin. Paul voitti oikeustaiston huhtikuussa 2011.


title: Outlaws (yhtye)

text: Heinäkuussa 2012 The Outlaws ilmoitti julkaisevansa ensimmäisen paluun jälkeisen albuminsa. "It's About Pride" ilmestyi 25. syyskuuta 2012. Se sisältää musiiki-CD:n ja lisä-DVD:n, jolla on dokumentti albumin tekemisestä. "It's About Pride" on saanut hyviä arvioita. Kosketinsoittajaksi paria vuotta ennen albumia oli vaihtunut Dave Robbins. Vuonna 2013 kitaristi Billy Crain vaihtui Steve Grishamin, joka oli aiemmin mukana Outlawsissa jo 1980-luvulla.


title: Jamban lento-onnettomuus 1995

text: Jamban lento-onnettomuus 1995 tapahtui 18. joulukuuta 1995, kun Trans Service Airliftin Lockheed L-188C Electra syöksyi maahan pian lähdettyään lentoon Jamban lentoasemalta. Onnettomuudessa kuoli 137 matkustajaa ja neljä miehistön jäsentä eli yhteensä 141 koneessa olleesta 144 ihmisestä. Kuolonuhrien määrällä mitattuna se on Angolan historian pahin lento-onnettomuus.


title: Jamban lento-onnettomuus 1995

text: Ensimmäisten tietojen mukaan maahansyöksy tapahtui lähellä Caungulan kaupunkia Angolan pohjoisosissa, ja matkustajat olivat kaivostyöläisiä matkalla Kinshasasta Angolan timattikaivoksille. Sissiliike UNITA:n mukaan onnettomuus kuitenkin tapahtui maan eteläosassa, viiden kilometrin päässä Jamban lentoasemalta. Se kertoi tiedotteessaan tilanneensa lennon siirtääkseen muualle sisällissotaa Jambaan paenneita siviilejä, joita YK ei ollut suostunut evakuoimaan. 99 matkustajalle suunnitellussa koneessa oli lennolla noin 40 hengen ylikuorma.


title: On Lonely Towers

text: On Lonely Towers on melodisen death metalin yhtye Barren Earthin kolmas studioalbumi. Se julkaistiin 24. maaliskuuta 2015 levymerkillä Century Media Records. Albumi on ensimmäinen uuden laulajan, färsaarelaisen Jón Aldarán kanssa.


title: On Lonely Towers

text: Albumi debytoi Suomen virallisen listan sijalla 12.


title: On Lonely Towers

text: Albumi sai hyvän vastaanoton. Soundin Eero Kettunen antoi albumille kolme tähteä viidestä. Hän sanoi albumia erinomaiseksi mutta sekavaksi, aiempaa progressiivisemmaksi teokseksi, jossa yhtye on vaihtoehtoisesti ”löytänyt tai kadottanut itsensä”. Kaaoszinen Ville Kangasniemi antoi albumille arvosanaksi 8.5/10, ja sanoi albumia mielenkiintoiseksi. Hän kehui erityisesti fantasiamaailmanomaista tunnelmaa sekä sävellystyön laatua, ja mainitsi ainoaksi miinukseksi tottumattomuuden uuden laulajan power metal -tyyliseen ulosantiin. Niin ikään Imperiumin Henry Lunabba antoi albumille kahdeksan ja puoli tähteä. Hän sanoi sen olevan hallittu kaaos, johon uusi laulaja sopii hyvin, sekä sanoi albumin olevan yhtyeen paras.


title: Taistojen mies

text: Taistojen mies (tai Viimeinen pyhäinjäännös, "Viimne reliikvia") on Grigori Kromanovin ohjaama neuvostovirolainen seikkailuelokuva vuodelta 1969. Se perustuu Eduard Bornhöhen kertomukseen ”Vürst Gabriel” (”Ruhtinas Gabriel”).


title: Taistojen mies

text: Vuonna 2002 elokuvakriitikot äänestivät "Taistojen miehen" kaikkien aikojen neljänneksi parhaaksi virolaiselokuvaksi.


title: Taistojen mies

text: 1500-luvun Liivinmaan sotaan sijoittuvassa tarinassa Piritan luostari haluaa haltuunsa Pyhän Birgitan pyhäinjäännökset varmistaakseen oman tulevaisuutensa. Nuori aatelismies lupaa hankkia ne luostarille, jos saa vastalahjaksi kauniin nuoren Agneksen vaimokseen.


title: Taistojen mies

text: Elokuva kuvattiin värifilmille samalla kertaa sekä viron- että venäjänkielisiksi versioiksi, joiden kuvakulmat ja rajaukset poikkeavat eräissä kohtauksissa hieman toisistaan.


title: Taistojen mies

text: "Taistojen mies" sai Neuvosto-Virossa valtavan suosion. Sen näki 772 000 elokuvateatterikatsojaa, mikä oli yli puolet Viron asukasmäärästä. Vauhdikkaasta seikkailuelokuvasta on tullut myös myöhempien sukupolvien suosikki niin, että sitä kutsutaan ainoaksi virolaiseksi kulttielokuvaksi.


title: Taistojen mies

text: Tamperelaisen elokuvakerho Monroen Anton Asikainen kuvaa "Taistojen miestä" hillittömäksi seikkailuksi, joka sisältää ”miekkataisteluja, petollisia velipuolia, rakastuvia nunnia, salaluukkuja, hevostakaa-ajoja, palavia linnoja, palavia luostareita, palavia heinäpaaleja, neitsyiden ruoskintaa...” Hän kiinnittää huomiota myös elokuvan varsin ilmeiseen neuvostovastaisuuteen vapausteemoineen.


title: Päiviö Riihinen

text: Päiviö Riihinen (2. marraskuuta 1926 Pielavesi – 12. syyskuuta 2013 Kerava) oli suomalainen metsätieteilijä, joka toimi Helsingin yliopiston kansantaloudellisen metsäekonomian professorina lähes 30 vuotta (1964–1992) ja oppilaidensa kautta vaikutti suuresti 1900-luvun suomalaiseen metsäpolitiikkaan.


title: Päiviö Riihinen

text: Riihinen opiskeli metsätieteitä Helsingin yliopistossa 1940-luvulta alkaen, ja professori Eino Saarella oli merkittävä vaikutus hänen alanvalintaansa. Riihinen väitteli tohtoriksi vuonna 1962 tutkielmalla "Sales of Newsprint in Finland 1949–1959", joka toi ekonometriset menetelmät metsätieteisiin. Hän oli uranuurtaja myös soveltaessaan faktorianalyysia metsänhoidon tutkimukseen. Professori Riihisen ohjauksessa valmistui kaksitoista tohtorinväitöskirjaa.


title: Päiviö Riihinen

text: Päiviö Riihisen nuorempi veli Olavi Riihinen toimi samassa yliopistossa sosiaalipolitiikan professorina.


title: Luettelo televisiosarjan Kyllä Jeeves hoitaa jaksoista

text: Tämä on luettelo televisiosarjan Kyllä Jeeves hoitaa jaksoista.


title: Estonian Literary Magazine

text: Estonian Literary Magazine eli "ELM" Virossa ilmestyvä kaksi kertaa vuodessa ilmestyvä englanninkielinen kirjallisuuslehti.


title: Estonian Literary Magazine

text: ELMin on perustanut 1995 ja sitä julkaisee Viron instituutti. Lehden tavoite on edistää virolaista kirjallisuutta. Lehti ilmestyy keväin syksyin. ELMissä käsitellään sekä vanhempien kirjailijoiden että nykykirjailijoiden tuotantoa, ja siinä on kirja-arvioita.


title: Estonian Literary Magazine

text: ELMin päätoimittaja on Tiina Randviir, ja lehden toimitus on Tallinnassa.


title: Viisi legendaa

text: Viisi legendaa () on vuonna 2012 ensi-iltansa saanut yhdysvaltalainen animaatioelokuva. Elokuvan on ohjannut Peter Ramsey ja tuottanut Dreamworks. Elokuva kertoo siitä kuinka Pakkasukon, Joulupukin, Pääsiäispupun, Nukkumatin ja Hammaskeijun tulee pelastaa maailman lasten kyky käyttää mielikuvitustaan.


title: Viisi legendaa

text: Pakkasukko heräsi jäätyneestä lammesta muistinsa menettäneenä. Hän katoaa ymmärtäessään, etteivät ihmiset näe häntä. 300 vuoden kuluttua hänestä oli tullut talven henki ja hän nautti lumen tuomisesta maahan talvisaikaan, mutta kukaan ei usko häneen. Pohjoisnavalla Pohjola näkee merkkejä mörkö Pitch Pikimustan paluusta. Hän kutsuu Pääsiäispupun, Matin ja Hampaan paikalle ja saavat varmistuksen tähän Kuu-ukolta, joka myös nkertoo valinneensa Pakkasukon uudeksi jäseneksi Suojelijoihin. Pakkasukko aikoo aluksi kieltäytyä, mutta Pohjolan suostuttelemana suostuu ainakin auttamaan.


title: Viisi legendaa

text: Pitch kuitenkin hyökkää Hampaan palatsiin ja varastaa kaikki hampaat ja kidnappaa kaikki patsi yhden Hampaan pikkuhammaskeijuista, jotta nämä eivät voisi kerätä lisää hampaita ja pitää yllä ihmisten uskoa Hammaskeijuun. Hammas kertoo Pakkasukolle maitohampaiden sisältävän niiden omistajiensa lapsuudenmuistot. Myös Pakkasukon lapsuudenmuistot olivat viety. Estääkseen Pitchin aikeet, Suojelijat päättävät itse kerätä lasten hampaat. Poika nimeltä Jamie näkee heidät, mutta ei Pakkasukkoa. Silloin Pitch hyökkää painajaisillaan, provosoiden Mattia ja tappaen tämän.


title: Viisi legendaa

text: Pääsiäisen lähestyessä Suojelijat kokoontuvat Pääsiäispupun kotiin. He maalaavat pääsiäismunat Jamien pikkusiskon Sophien avulla, joka oli onnistunut pääsemään paikalle. Mutta vietyään Sophien kotiinsa, Pakkasukko tapaa Pitchin. Pitch vie Pakkasukon huomion houkuttelemalla häntä tiedolla hänen lapsuudenmuistoista, tuhoten samaan aikaan kaikki pääsisäismunat saadakseen lapset menettämään uskonsa Pääsiäispupuun. Syyllisyyttä tunteva Pakkasukko pakenee Etelänavalle, jossa Pitch yrittää suostutella hänet puolelleen. Kun hän kieltäytyy, Pitch uhkaa pikkuhammaskeijun henkeä. Pakkasukko luovuttaa sauvansa, muttaa Pitch rikkookin sauvan. Lopulta Pakkasukko saa muistinsa takaisin ja saa tietää olleensa kuolevainen teini-ikäinen, joka oli uhrannut henkensä pelastaakseen jäisen lampeen pudonneen pikkusiskonsa. Pakkasukko korjaa sauvansa ja päättää lähteä pelastamaan loput pikkuhammaskeijut.


title: Viisi legendaa

text: Pitchin toimien vuoksi kaikki paitsi Jamie ovat menettäneet uskonsa. Jamien usko on kuitenkin horjumassa, joten Pakkasukko tekee lumipyryn hänen huoneeseensa ja saa Jamien uskomaan häneen. Jamien avulla Pakkasukko saa tuotua lasten uskon takaisin ja Suojelijat käyvät uuteen taisteluun Pitchiä vastaan. Suojelijoiden unelmien mahti herättää Matin jälleen henkiin. Heikentynneen Pitchin painajaiset kääntyvät häntä vastaan ja vievät hänet väkisin takaisin omaan maailmaansa. Jamie ja hänen ystävänsä hyvästelevät Suojelijat ja Pakkasukko lupaa jatkaa ikuisesti yhtenä Suojelijoista.


title: Screen Actors Guild Awards 2017

text: Screen Actors Guild Awards 2017 oli 23. kertaa järjestetty palkintogaala, jossa jaettiin Screen Actors Guild -palkintoja vuoden parhaille elokuva- ja televisiosuorituksille. Gaala järjestettiin 29. tammikuuta 2017 Los Angelesissa, Kaliforniassa.


title: Screen Actors Guild Awards 2017

text: Ehdokkaat julkistettiin 14. joulukuuta 2016.


title: Tallinnan linja-autoasema

text: Tallinnan linja-autoasema () on Tallinnassa, Virossa sijaitseva linja-autoasema. Sieltä liikennöi linja-autoja sekä Viron sisäiseen liikenteeseen että ulkomaille. Se sijaitsee Kesklinnan kaupunginosassa. Linja-autoasema rakennettiin nykyiselle paikalleen Lastekodun ja Odran kulmaukseen vuonna 1959. Vuonna 2012 linja-autoasemaa nykyaikaistettiin.


title: Klooritolueeni

text: Klooritolueeni viittaa kolmeen saman aineen isomeeriin:


title: Gjøran Tefre

text: Gjøran Tefre (s. 25. marraskuuta 1994) on norjalainen maastohiihtäjä, joka edustaa Førde IL:ää.


title: Gjøran Tefre

text: Tefre kilpaili maailmancupissa ensimmäisen kerran 5. joulukuuta 2015 Norjan Lillehammerissa ollen yhdistelmäkilpailussa 49:s. Skandinavia Cupissa Tefre on kilpaillut joulukuusta 2014 lähtien. Parhaimmillaan hän on ollut yhdeksäs Lillehammerissa vapaan hiihtotavan sprintissä 13. joulukuuta 2014.


title: Gjøran Tefre

text: Norjan-mestaruuskilpailuissa Tefre on sijoittunut parhaimmillaan neljänneksi kymmenen kilometrin vapaan hiihtotavan kilpailussa Mo i Ranassa maaliskuussa 2014.


title: Re (Italia)

text:
Re on kunta Pohjois-Italiassa Verbano-Cusio-Ossolan maakunnassa Piemonten alueella.
Ren naapurikunnat ovat Craveggia, Cursolo-Orasso, Malesco ja Villette sekä Sveitsin puolella Onsernone ja Centovalli.


title: Henrik Timonen

text: Henrik Timonen (s. 1953) on suomalainen teatteriohjaaja. Hän opiskeli ohjaajaksi Suomen teatterikoulussa 1974–1978, mutta suoritti teatteritaiteen kandidaatin tutkinnon vielä 2010. Hän on toiminut uransa aikana freelancerina, kiinnitettynä ohjaajana Tampereen Teatterissa (1984–1993) ja teatterinjohtajana Imatran Teatterissa (1981–1984), Valkeakosken Teatterissa (1993–2001) ja ennen eläköitymistään Kouvolan Teatterissa (2002–2016). Hän on vuoden 2016 loppuun mennessä ohjannut uransa aikana 78 näytelmää ja ollut lavastajana 30:ssa.


title: Madonna del Sasso

text: Madonna del Sasso on kunta Pohjois-Italiassa Verbano-Cusio-Ossolan maakunnassa Piemonten alueella. Madonnan naapurikunnat ovat Arola, Breia, Cellio, Cesara, Civiasco, Pella, Pogno, San Maurizio d'Opaglio, Valduggia ja Varallo.


title: Vanzone con San Carlo

text: Vanzone con San Carlo on kunta Pohjois-Italiassa Verbano-Cusio-Ossolan maakunnassa Piemonten alueella. Vanzonen naapurikunnat ovat Antrona Schieranco, Bannio Anzino, Calasca-Castiglione ja Ceppo Morelli.


title: Electric Play

text: Electric Play on Remun & Hurriganesin 18. marraskuuta 2016 julkaistu studioalbumi. Levyn nimikappale ”Electric Play” julkaistiin singlenä 21. lokakuuta. Albumilla vierailevat Ile Kallio, Michael Monroe, Tatu Mannberg ja Hannu Sormunen.


title: Electric Play

text: Albumin julkaisi musiikkituottaja Hannu Sormusen uusi yhtiö Lasso Entertainment Oy, ja jakelusta vastasi Sony Music Entertainment Finland. Albumi julkaistiin CD-levynä (18.11.), digilevynä (18.11.) ja vinyylilevynä (2.12.).


title: Electric Play

text: Albumi debytoi Suomen virallisen listan sijalla 10.


title: Koigi

text: Koigi () oli kunta Viron Järvamaan maakunnassa. Vuoden 2017 kuntauudistuksessa seitsemän Järvamaan kuntaa, Albu, Ambla, Imavere, Järva-Jaani, Kareda, Koeru ja Koigi, yhdistettiin Järvan kunnaksi.


title: Koigi

text: Koigin kunta sijaitsi maakunnan keskiosassa Paiden kaakkoispuolella. Koigissa oli arviolta 955 asukasta (vuonna 2016) ja sen pinta-ala oli 204,22 neliökilometriä.


title: Koigi

text: Koigiin kuului 15 kylää: Huuksi, Kahala, Keri, Koigi, Lähevere, Prandi, Päinurme, Pätsavere, Rutikvere, Silmsi, Sõrandu, Tamsi, Vaali, Väike-Kareda ja Ülejõe.


title: Koigi

text: Vuoden 2011 väestönlaskennan mukaan Koigin kunnassa oli 908 asukasta, joista 858 (94,5 %) oli virolaisia, 24 (2,6 %) venäläisiä ja 21 (2,3 %) muita kansallisuuksia.


title: Paide (kunta)

text: Paiden kunta () oli kunta Viron Järvamaan maakunnassa. Vuoden 2017 kuntauudistuksessa Paiden kunta, Paiden kaupunki ja Roosna-Allikun kunta yhdistettiin uudeksi Paiden kaupungiksi.


title: Paide (kunta)

text: Kunta sijaitsi maakunnan keskiosassa ja ympäröi Paiden kaupunkia. Paiden kunnassa oli arviolta 1 627 asukasta (vuonna 2016) ja sen pinta-ala oli 300,58 neliökilometriä.


title: Paide (kunta)

text: Paideen kuului 28 kylää: Anna, Eivere, Kirila, Korba, Kriilevälja, Mustla, Mustla-Nõmme, Mäeküla, Mäo, Mündi, Nurme, Nurmsi, Ojaküla, Otiku, Pikaküla, Prääma, Puiatu, Purdi, Sargvere, Seinapalu, Sillaotsa, Suurpalu, Sõmeru, Tarbja, Valgma, Veskiaru, Viraksaare ja Võõbu.


title: Paide (kunta)

text: Vuoden 2011 väestönlaskennan mukaan Paiden kunnassa oli 1 507 asukasta, joista 1 440 (95,6 %) oli virolaisia, 27 (1,8 %) venäläisiä ja 39 (2,6 %) muita kansallisuuksia.


title: Taste of Voodoo

text: Taste of Voodoo on stoner metal -yhtye Blaken seitsemäs studioalbumi. Se julkaistiin 6. syyskuuta 2013 levymerkillä Hype Records.


title: Taste of Voodoo

text: Albumi debytoi Suomen virallisen listan sijalla 24.


title: Taste of Voodoo

text: Albumi sai suopean vastaanoton. Soundin Eero Kettunen antoi albumille kolme tähteä viidestä, ja sanoi sen olevan hyvä, perusvarma albumi ilman yllätyksellisyyttä. Viihdesivusto Imperiumin Starbuck antoi albumille arvosanan 7.5/10, ja sanoi niin ikään albumin olevan tavanomaisen erinomainen ilman mitään mullistavaa.


title: Taste of Voodoo

text: Kaikki kappaleet säveltänyt ja sanoittanut Aaro Seppovaara.


title: Zahamenan kansallispuisto

text: Zahamenan kansallispuisto on luonnonsuojelualue Madagaskarin itäosassa. Se kuuluu Unescon maailmanperintökohteeseen Atsinananan sademetsät.


title: Zahamenan kansallispuisto

text: Suojellun alueen kokonaispinta-ala on 643 neliökilometriä, josta 423 kuuluu kansallispuistoon, ja loput on luonnonpuistoa johon ei päästetä matkailijoita. Puisto jakautuu itä- ja länsiosaan, joita erottaa toisistaan käytävä, jossa sijaitsee useita yliä. Puiston suurin uhka on lähiseudun asutuksen kasvavat tarpeet. Koko alueen tutkiminen on vasta alkuvaiheessa.


title: Zahamenan kansallispuisto

text: Zahamenan kansallispuiston alue on vaikeakulkuista kukkulamaastoa, jota halkovat monet jokilaaksot. Puisto on perustettu 1997. Koko alueen tutkiminen on vasta alkuvaiheessa. Tiedetään jo, että biodiversiteetiltään alue kuuluu Madagaskarin rikkaimpiin. Siellä on tavattu 45 nisäkäslajia, joista 11 on puoliapinoita, ja 112 lintulajia, joista 67 on kotoperäisiä Madagaskarilla.


title: Andres Anvelt

text: Andres Anvelt (s. 30. syyskuuta 1969 Tallinna) on virolainen poliitikko, kirjailija ja poliisi. Anvelt edustaa Sosiaalidemokraattista puoluetta (SDE).


title: Andres Anvelt

text: Anvelt valmistui 1987 Tallinnan koulusta nro 21 ja Tallinnan miliisin erikoiskoulusta. Hän sai viran Viron poliisin palveluksessa 1989. Hän on opiskellut oikeustiedettä Tarton yliopistossa ja valtiotieteitä Tallinnan teknillisessä yliopistossa, suorittanut siellä maisterin tutkinnon 2003 ja opiskellut myös FBI Academyssa Yhdysvalloissa.


title: Andres Anvelt

text: Vuosina 2001–2003 Anvelt oli Viron rikospoliisin päällikkö ja 2004–2006 Viron poliisikorkeakoulun rehtori. Hän toimi vuosina 2007–2011 Viron puolustusvoimien ylipäällikön Ants Laaneotsin turvallisuusneuvonantaja.


title: Andres Anvelt

text: Anvelt oli oikeusministerinä Taavi Rõivasin ensimmäisessä hallituksessa maaliskuusta 2014 huhtikuuhun 2015.


title: Andres Anvelt

text: Anvelt toimi Jüri Ratasin hallituksen sisäministerinä marraskuuhun 2018 saakka. Hän tiedotti 20. marraskuuta 2018 luopuvansa ministerin tehtävistä ja jättävänsä politiikan kokonaan terveyssyistä johtuen. Anvelt oli joutunut keväällä sairaalaan keuhkokuumeen vuoksi ja oli siitä lähtien kärsinyt terveysongelmista. Anveltin oli tarkoitus olla sosiaalidemokraattien kärkiehdokas Itä-Virumaalla maaliskuun 2019 Riigikogun vaaleissa.


title: Andres Anvelt

text: Anvelt on kirjoittanut rikosromaanin "Punane elavhõbe" (2007), josta Andres Puustusmaa on on vuonna 2010 ohjannut elokuvan. Vuonna 2010 ilmestyi hänen toinen romaaninsa "Direktor. Ühe turu erastamise lugu", jonka tapahtumat sijoittuvat 1990-luvun Tallinnan tukkumarkkinoille.


title: Andres Anvelt

text: Andres Anveltin isoisä on Jaan Anvelt (1884–1937). Isoisä oli tunnettu bolševistinen agitaattori, joka lokakuun vallankumouksen jälkeen perusti Koillis-Viroon 1918 kommunistisen työkommuunin ja osallistui 1924 epäonnistuneeseen kommunistiseen vallankaappausyritykseen. Jaan Anvelt joutui sittemmin Stalinin puhdistusten uhriksi ja kuoli 1937 Moskovassa. Isän äiti Alise Stein-Anvelt (1900–1991) oli taiteilija ja parlamentin jäsen. Isä Jaan Anvelt nuorempi (1935–2001) oli kommunistipuolueen puoluevirkailija.


title: Andres Anvelt

text: Anvelt on naimisissa toimittaja Kärt Anveltin (o.s. Karpa, s. 1973) kanssa. Heillä on yksi lapsi.


title: Pierre Schaeffer

text:
Pierre Schaeffer (14. elokuuta 1910 Nancy – 19. elokuuta 1995 Aix-en-Provence) oli ranskalainen säveltäjä, insinööri, musiikintutkija ja kirjailija. Hänet tunnetaan parhaiten konkreettisen musiikin koulukunnan perustajana, mutta hänen monialainen elämäntyönsä sisältää myös laajan kirjallisen tuotannon fiktiivisistä esseistä akustiikan tutkielmiin.
Pierre Schaeffer syntyi 14.8.1910 Pohjois-Ranskalaiseen Nancyn kaupunkiin. Hänen vanhempansa opettivat musiikkia Nancyn konservatoriossa, mutta hän itse päätyi insinööriopintojen pariin ja valmistui pariisilaisesta "École supérieure d'électricité" -oppilaitoksesta. Insinööriopintojensa lisäksi hän opiskeli matematiikkaa, filosofiaa ja musiikkia sekä toteutti taiteellisia taipumuksiaan katolisissa partioryhmissä.


title: Pierre Schaeffer

text: Vuonna 1934 Schaeffer aloitti työskentelyn Strasbourgin televiestintäkeskuksessa, mistä hänet siirrettiin Pariisin radioon. Schaeffer työskenteli suurimman osan urastaan Ranskan yleisradioyhtiö ORTF:n palveluksessa. Hän toimi alkuvaiheessa radioteatterilähetysten äänisuunnittelijana, mutta vähitellen hänen työnsä nousi yhä itsenäisempään rooliin. Vuonna 1943 hän julkaisi tutkielman "L´esthétique et la technique des arts-relais", joka käsittelee toistovälineen tekstiin tuottamia uusia merkityksiä. Hänen työssään ääni ei toiminut enää pelkkänä teatterin kulissina, vaan "puhui myös itse". Hän rinnasti kehityksen elokuvaan, joka oli alussa käytännössä teatteriesityksen taltiointia, mutta itsenäistyi pian omaksi taidemuodokseen. Vuonna 1943 perustettiin kokeilustudio Studio d´essai, jossa hän kehitti kokeellista lähestymistapaansa edelleen. Ensimmäinen konkreettisen musiikin esitys radiossa, "concert de bruits," lähetettiin kuitenkin vasta sodan jälkeen 5. lokakuuta 1948.


title: Pierre Schaeffer

text:
Schaeffer työskenteli "Radio Jeunesse"-ohjelmassaan Vichyn hallituksen rahoittamana. Hallitus ei kuitenkaan alkuvaiheessa osoittanut suurta kiinnostusta Schaefferin toimintaa kohtaan ja hänen työryhmänsä sai autonomian taiteellisten sisältöjen tuottamiseen. Schaefferin lähipiiriin kuului vastarintaliikkeen jäseniä ja hän itse oli aktiivisesti mukana liikkeen toiminnassa viimeistään vuonna 1943 äänitettyään liikkeeseen kuuluvien taiteilijoiden teoksia. Hän auttoi juutalaisia tuttaviaan palkkaamalla heitä orkesteriinsa ja auttamalla heitä salaamaan identiteettinsä. Schaefferin toiminnan todellisen luonteen paljastuttua vuonna 1944 hän sai potkut itse perustamastaan Studio d´essaistä. Saksalaismiehityksen jälkeen häntä kuulusteltiin myös kenraali Charles de Gaullen tukijoiden toimesta, koska hän oli tuottanut Vichyn hallituksen rahoittamia ohjelmia.
Toisen maailmansodan jälkeen Studio d´essai avattiin uudelleen ja Schaeffer kutsuttiin takaisin perustamaan Club d´Essai -ryhmää. Ryhmä toimi eräänlaisena kollektiivisena luovana laboratoriona, jossa Schaeffer jatkoi uudenlaisten äänellisten ilmaisutapojen etsimistä. Myöhemmin Schaeffer perusti Groupe de Recherche de Musique Concrète -ryhmän, jossa jatkoi taiteellista toimintaansa yhteistyössä mm. säveltäjä Pierre Henryn kanssa. Schaeffer kuoli 19.8.1995 Aix-En-Provence:ssä Ranskassa.


title: Pierre Schaeffer

text: Schaeffer ei itse ajatellut perustaneensa uutta koulukuntaa, koska ei ollut ainoa saman tyyppisistä kokeiluista kiinnostunut säveltäjä. Hän onnistui kuitenkin kehittämään systemaattisen metodin ja teoreettisen viitekehyksen työnsä ympärille ja käytännössä häntä pidetään "konkreettisen musiikin" koulukunnan perustajana. Termi on Schaefferin itsensä käyttöönottama. Se viittaa hänen mukaansa olevaisen kahteen perusaspektiin, konkreettiseen ja abstraktiin. Hieman provosoiva termivalinta oli osin vastareaktiota aikakauden vallitsevalle suuntaukselle, jonka hän koki painottavan liikaa musiikin alistamista abstraktien käsitteellisten prosessien kontrolliin. Hänen mukaansa konkreettisen musiikin syntyprosessi kulkee vastakkaiseen suuntaan kuin perinteiseen musiikin säveltäminen. Hän aloitti luonnossa olevasta konkreettisesta äänimateriaalista ja pyrki abstrahoimaan siitä musiikillisia piirteitä. Perinteinen sävellysprosessi taas alkaa idean tasolta, joka manifestoituu partituurin välityksellä konkreettisesti soivaksi esitykseksi. Schaeffer tiedosti kuitenkin, että molemmat aspektit ovat aina läsnä kaikissa luovissa prosesseissa ja korosti termivalinnallaan muutosta perinteisiin ja vallitseviin näkemyksiin.


title: Pierre Schaeffer

text: Schaeffer näki työnsä jatkeena kehityskululle, jossa timbre nousi vähitellen koristeellisesta piirteestä itsenäisempään asemaan. Hän samaistui muun muassa Stravinskyn pyrkimyksiin luoda uusia itsenäisiä musiikillisen ilmaisun ulottuvuuksia, jotka perustuvat muihin äänen parametreihin, kuin äänenkorkeuteen. Hän piti myös Messiaenin lintusävellyksiä eräänlaisina konkreettisina kokeiluina. Hänen suurin vaikutteensa perinteisen länsimaisen taidemusiikin piiristä oli Bach, jota hän piti "puhtaan musiikin" ylittämättömänä edustajana. Mozartin musiikkia hän puolestaan piti jopa hieman pinnallisena.


title: Pierre Schaeffer

text: Sarjallisen menetelmän soveltaminen perinteisille intrumenteille sävellettyyn musiikkiin ei ollut Schaefferin mielestä tarkoituksenmukaista. Kompleksiseen äänimateriaaliin sen käyttö sen sijaan oli sopivaa, kunhan siihen ei rajoituta yksipuolisesti. Konkreettinen musiikki voi sisältää myös tonaalisia elementtejä. Hänen mukaansa ainoastaan konkreettisella musiikilla oli mahdollista säveltää aidosti atonaalista, tonaalisista assosiaatioista täysin vapaata musiikkia. Myös toonika-dominanttisuhteen puuttuminen määrittää soitinmusiikkia, koska se kuullaan suhteessa vuosisatojen tonaaliseen perinteeseen, vaikka teos ei tätä suhdetta sisältäisikään. Osin samoista syistä hän suhtautui varauksella myös Stockhausenin ja Kölnin koulukunnan harjoittamaan "elektronische music" -suuntaukseen. Hänen mielestään suuntaus ei kyennyt uudistamaan musiikillista ajattelua vaan teki vanhoihin konventioihin pohjautuvaa musiikkia uudenlaisilla soittimilla. Stockhausen puolestaan syytti Schaefferia liiallisesta empirismistä ja anarkismista. Kaiken kaikkiaan konkreettinen musiikki jakoi mielipiteitä. Dodekafonikot suhtautuivat siihen aluksi jopa vihamielisesti, mutta Schaefferin teokset saivat kuitenkin innostuneen vastaanoton Darmstadtin kesäleirillä.


title: Pierre Schaeffer

text: Kysymys siitä tulisiko hänen työtään kutsua musiikiksi ajautui Schaefferin mukaan helposti epäolennaiseen väittelyyn musiikki-termin määrittelystä "itse asian" sijaan. Hän vastasi kuitenkin kysymykseen analogialla meren aalloista. Istuessaan luolassa meren aaltoja kuunnellen hän koki voimakkaan esteettisen elämyksen ja kuuli jokaisen aallon variaationa samasta muuttumattomasta teemasta. Hän ymmärsi ottavansa ensimmäisen musiikillisen askeleen tietoisella valinnalla, jossa irrottaa äänen syntytavastaan ja kontekstistaan kuunnellen sitä itsensä vuoksi. Äänen kuuntelemista irrallaan kontekstista ja merkityssisällöstä Schaeffer kutsuu pelkistetyksi kuunteluksi, joka on keskeinen käsite hänen teoreettisessa ajattelussaan.


title: Sihveri

text: Sihveri on harvinainen suomalainen miehen etunimi, joka on annettu vuoteen 2016 mennessä 114 henkilölle. Nimen tunnettuja kantajia ovat urheilijat Jouko Törmänen ja Seppo Suoraniemi, joilla se on toisena etunimenä.


title: Väkivallan kierre

text: Väkivallan kierre ("Menace II Society") on yhdysvaltalainen ghettoelämästä kertova elokuva vuodelta 1993, jonka Hughesin veljekset ovat ohjanneet. Sen päänäyttelijät ovat Tyrin Turner, Jada Pinkett, Larenz Tate ja Samuel L. Jackson. Elokuva sijoittuu senaikaiseen 1990-luvun South Central Los Angelesiin, Kaliforniaan ja kertoo nuoren miehen Kaydee ”Caine” Lawsonin elämästä sekä hänen läheisistä ystävistään. Se sai mainetta väkivaltaisista kohtauksistaan, kielenkäytöstään sekä huumeisiin liittyvästä sisällöstään. "Väkivallan kierre" sai positiivista kritiikkiä rajusta kaupunkiväkivallasta ja sen alla piileävistä voimakkaista viesteistä.


title: Jan Swammerdam

text: Jan Swammerdam (12. helmikuuta 1637 Amsterdam – 15. helmikuuta 1680 Amsterdam) oli alankomaalainen luonnontieteilijä.


title: Jan Swammerdam

text: Swammerdam aloitti lääketieteen opinnot Leidenin yliopistossa vuonna 1661. Hän valmistui kandidaatiksi vuonna 1663 ja sai lääketieteen tohtorin arvon vuonna 1667. Swammerdam ei kuitenkaan juuri harjoittanut lääkärin ammattia.


title: Jan Swammerdam

text: Swammerdam käytti tutkimuksessaan mikroskooppia ja löysi punasolun vuonna 1658. Hän tutki myös hyönteisiä ja niiden muodonmuutosta. Teoksissaan hän muun muassa korjasi fysiologi Marcello Malpighin käsitystä hyönteisten aivoista ja hermostosta sekä lääkäri William Harveyn käsitystä muodonmuutoksesta. Vuosina 1737–1738 julkaistiin Swammerdamin mikroskoopilla tekemiä havaintoja koonnut teos "Biblia naturae".


title: Mediataiteen valtionpalkinto

text: Mediataiteen valtionpalkinto on Suomen valtion Taiteen edistämiskeskuksen myöntämä palkinto. Palkinto jaettiin ensimmäisen kerran vuonna 2013. Se rahoitetaan Veikkauksen voittovaroista.


title: Mediataiteen valtionpalkinto

text: Vuonna 2013 palkinnon myönsi media-, sarjakuva- ja kuvitustaiteen toimikunta ja jakoi kulttuuriministeri Paavo Arhinmäki. Palkinnon arvo oli tuolloin 15 000 euroa. Vuodesta 2015 palkinnon on myöntänyt audiovisuaalinen taidetoimikunta ja sen arvo on ollut 13 500 euroa.


title: Vähin I hallitus

text: Vähin I hallitus oli Viron tasavallan väliaikainen hallitus, joka toimi 30. tammikuuta 1992 – 21. lokakuuta 1992. Se oli siirtymävaiheen hallitus, joka toimi kunnes Mart Laarin perustuslaillinen hallitus nimitettiin 21. lokakuuta 1992.


title: Edilx

text: Edilx on VR:n omistama ja liikennöimä kaksikerroksinen InterCity-vaunu. Edilx on kuin Ed, mutta siinä saa myös kuljettaa lemmikkejä.


title: Agents of S.H.I.E.L.D.: Slingshot

text: Agents of S.H.I.E.L.D.: Slingshot on yhdysvaltalainen Geoffrey Colon luoma verkkosarja, joka perustuu Marvel Comicsin sarjakuvissa esiintyvään kuvitteelliseen rauhanturva- ja vakoilujärjestö S.H.I.E.L.D.:iin sekä hahmoon Yo-Yo Rodriguez. Sarja sijoittuu Marvel Cinematic Universeen (MCU), jakaen tarinallisen jatkumon sen elokuvien ja muiden televisiosarjojen kanssa, toimii täydennyksenä "S.H.I.E.L.D. Agentit" -televisiosarjalle. Sarjan tuottivat ABC Studios ja Marvel Television.


title: Agents of S.H.I.E.L.D.: Slingshot

text: Sarja keskittyy Rodriguezin henkilökohtaiseen tehtävään ennen "S.H.I.E.L.D. Agenttien" neljännen kauden tapahtumia. Natalia Cordova-Buckley palaa "S.H.I.E.L.D. Agentit" -sarjasta tuttuun rooliinsa, johon hänet valittiin helmikuussa 2016, Clark Greggin, Chloe Bennetin, Jason O’Maran, Ming-Na Wenin, Iain De Caesteckerin, Elizabeth Henstridgen ja Henry Simmonsin uusiessa myös omat roolinsa. "Slingshot" julkistettiin "S.H.I.E.L.D. Agenttien" jakson "The Laws of Inferno Dynamics" lopussa ja sarjaa työsti sama tuotantoryhmä.


title: Agents of S.H.I.E.L.D.: Slingshot

text: Kaikki "Agents of S.H.I.E.L.D.: Slingshotin" jaksot julkaistiin 13. joulukuuta 2016.


title: Agents of S.H.I.E.L.D.: Slingshot

text: Elena ”Yo-Yo” Rodriguez joutuu epäinhimillisenä allekirjoittamaan . Mutta sopimuksen allekirjoittaminen ajaa hänet suoraan konfliktiin tehtävän kanssa, jonka hän haluaisi suorittaa omilla ehdoillaan.


title: Agents of S.H.I.E.L.D.: Slingshot

text: Natalia Cordova-Buckley paljasti 5. joulukuuta 2016 että "S.H.I.E.L.D. Agenttien" viimeinen vuonna 2016 esitettävä jakso "The Laws of Inferno Dynamics" sisältäisi yllätyksen. Siinä julkistettiin verkkosarja "Agents of S.H.I.E.L.D.: Slingshot", kuusiosainen verkkosarja joka seuraisi Cordova-Buckleyn näyttelemää hahmoa Elena ”Yo-Yo” Rodriguez. ABC Studios ja Marvel Television tuottivat sarjan ja jokainen jakso on 3–6 minuuttia pitkä. Maurissa Tancharoen, Jed Whedon, Jeffrey Bell, Jeph Loeb ja Geoffrey Colo kuuluvat sarjan vastaaviin tuottajiin.


title: Agents of S.H.I.E.L.D.: Slingshot

text: Cordova-Buckley valittiin Rodriguezin näyttelijäksi helmikuussa 2016 "S.H.I.E.L.D. Agenttien" kolmannelle kaudelle, ja paljasti joulukuussa 2016 esiintyvänsä "Slingshotissa". Muista "S.H.I.E.L.D. Agenttien" näyttelijöistä Clark Gregg palasi Phil Coulsonin rooliin, Jason O’Mara Jeffrey Macen rooliin, Henry Simmons Alphonso ”Mack” MacKenzien rooliin, Chloe Bennet Daisy Johnsonin / Quaken rooliin, Ming-Na Wen Melinda Mayn rooliin, Iain De Caestecker Leo Fitzin rooliin, ja Elizabeth Henstridge Jemma Simmonsin rooliin.


title: Agents of S.H.I.E.L.D.: Slingshot

text: Yancey Arias esiintyy toistuvassa roolissa asekauppias Victor Ramonina, joka esiintyi aiemmin "S.H.I.E.L.D. Agenttien" jakossa "Bouncing Back". Lisäksi Alexander Wraith ja Deren Tadlock palaavat näyttelemään S.H.I.E.L.D.-agentteja Anderson ja Cecilio, Dale Pavinskin näytellessä Watchdogs-terroristijärjestön edustajaa.


title: Agents of S.H.I.E.L.D.: Slingshot

text: Marvel Comicsin luova johtaja Joe Quesada ohjasi ensimmäisen jakson ja loi yksityiskohtaiset tarinat jaksoille samalla tavalla kuin sarjakuvien kanssa, sanoen "Samat tarinankerronnan säännöt, oli kyseessä sitten elokuva tai televisiosarja, pätevät suoraan sarjakuviin kun ne halutaan tehdä oikein."


title: Agents of S.H.I.E.L.D.: Slingshot

text: "S.H.I.E.L.D. Agenttien" visuaalisten efektien päävastaava Mark Kolpack palasi tekemään efektit myös "Slingshotiin".


title: Agents of S.H.I.E.L.D.: Slingshot

text: Kaikki "Agents of S.H.I.E.L.D.: Slingshotin" jaksot julkaistiin ABC.comissa 13. joulukuuta 2016. Jaksot ovat myös katsottavissa ABC:n mobiilisovelluksella, Marvel.comissa, sekä ABC:n ja Marvelin YouTube-kanavilla.


title: Anisaldehydi

text: Anisaldehydi eli p-metoksibentsaldehydi tai 4-metoksibentsaldehydi (CHO) on aromaattisiin aldehydeihin kuuluva orgaaninen yhdiste. Yhdistettä käytetään hajusteissa sekä lähtöaineena orgaanisen kemian synteeseissä.


title: Anisaldehydi

text: Huoneenlämpötilassa anisaldehydi on väritöntä tai kellertävää nestettä. Yhdisteellä on tunnusomainen aniksenkaltainen makea tuoksu. Anisaldehydi liukenee vähäisessä määrin veteen ja hyvin muun muassa etanoliin, dietyylieetteriin, asetoniin ja kloroformiin. Anisaldehydin reaktiot ovat tyypillisiä aromaattisille aldehydeille ja se voidaan esimerkiksi hapettaa anishapoksi tai pelkistää anisalkoholiksi. Luonnossa anisaldehydiä esiintyy eteerisissä öljyissä muun muassa aniksessa (0,1–1,4 %), fenkolissa (n. 2%) ja rusotähtianiksessa (0,1–0,5 %).


title: Anisaldehydi

text: Vaikka anisaldehydiä esiintyykin useissa eteerisissä öljyissä, sitä tuotetaan pääasiassa teollisesti. Käytettyjä tapoja ovat muun muassa anetolin hapetuksella esimerkiksi typpihapon, kromiyhdisteiden tai otsonin avulla, metyloimalla p-hydroksibentsaldehydiä tai anisolista Vilsmeier–Haack-reaktiolla.


title: Anisaldehydi

text: Anisaldehydiä käytetään hajusteissa tuomaan kukkaismaista hajua esimerkiksi saippuoihin. Sitä voidaan lisätä myös elintarvikkeisiin. Yhdistettä käytetään myös lähtöaineena valmistettaessa muun muassa lääkeaineita. Anisaldehydin etanoliliuosta voidaan käyttää ohutkerroskromatografiassa värjäysreagenssina ja se reagoi kuumennettaessa useiden yhdisteiden kanssa muodostaen erilaisia värillisiä yhdisteitä.


title: Dunkirk (vuoden 2017 elokuva)

text: Dunkirk on vuonna 2017 ensi-iltansa saanut sotaelokuva, jonka on ohjannut Christopher Nolan. Elokuva kertoo Dunkerquen evakuoinnista toisessa maailmansodassa. Elokuva on kansainvälinen yhteistuotanto Britannian, Yhdysvaltojen, Ranskan ja Alankomaiden välillä. Sen pääosissa ovat Fionn Whitehead, Tom Glynn-Carney, Jack Lowden, Harry Styles, Aneurin Barnard, James D’Arcy, Barry Keoghan, Kenneth Branagh, Cillian Murphy, Mark Rylance ja Tom Hardy.


title: Dunkirk (vuoden 2017 elokuva)

text: "Dunkirk" sai maailmanensi-iltansa Lontoon Odeon Leicester Squaressa 13. heinäkuuta 2017. Laajan ensi-illan se sai 21. heinäkuuta 2017 Britanniassa ja Yhdysvalloissa. Elokuva sai kehuja erityisesti sen käsikirjoituksesta, ohjauksesta, musiikista ja kuvauksesta, ja sitä kutsuttiin yhdeksi parhaista sotaelokuvista kautta aikojen.


title: Dunkirk (vuoden 2017 elokuva)

text: Ohjaaja Christopher Nolan kunnosti sodanjälkeisen ranskalaisen sotalaivan Maillé-Brézén elokuvaa varten. Messerschmitt Bf-109:n sijaan elokuvassa käytettiin muun muassa Hispano Buchon -koneita. Spitfire-koneissa käytetyt numerot eivät olleet sodanaikaisia numeroita vaan Avro Anson -koneissa käytettyjä.


title: Dunkirk (vuoden 2017 elokuva)

text: Henkilöhahmot ovat fiktiivisiä, mutta historiaan perustuvia. Bf-109 koneiden nokat ovat elokuvassa maalattu keltaisella koneiden erottamisen vuoksi, jota todellisuudessa ei tehty kuin noin kuukausi Dunkirkin tapahtumien jälkeen.


title: Dunkirk (vuoden 2017 elokuva)

text: "Dunkirk" sai kehuja sen käsikirjoituksesta, ohjauksesta, musiikista ja kuvauksesta. Jotkut kriitikot kutsuivat sitä Nolanin parhaaksi elokuvaksi ja yhdeksi parhaista sotaelokuvista kautta aikojen. Arvosteluja keräävällä Rotten Tomatoes -sivustolla 92 prosenttia kriitikoista antoi elokuvalle myönteisen arvostelun keskimääräisellä arvosanalla 8,6/10. Tulos perustui 378 arvosteluun. Sivuston yhteenvedossa lukee: ”"Dunkirk" tarjoaa tunteenomaisesti tyydyttävän spektaakkelin, jonka tarjoaa taitava käsikirjoittaja-ohjaaja ja jonka tuo eloon sen lahjakas näyttelijäkaarti, joka kunnioittaa toteen pohjautuvaa tarinaa.” Metacritic-sivustolla elokuvalla on painotettu keskiarvo 94/100, joka perustuu 53 arvosteluun, tarkoittaen ”yleisiä kehuja”. MRQE-sivustolla sillä on keskimääräinen arvosana 85/100 perustuen 127 arvosteluun. Yleisön mielipiteitä mittaavalla CinemaScore-sivustolla sillä on arvosana ”A−” asteikolla A+:sta F:ään, kun taas PostTrak ilmoitti yleisön reaktion olleen 88 prosenttia myönteistä.


title: Alakylä (Haapavesi)

text: Alakylä (vuoteen 1960 Alasydänmaa, myös Ala-Sydänmaa) on kylä, joka sijaitsee Haapaveden kaupungin lounaiskulmassa, rajoittuen etelässä Nivalaan ja lännessä Ylivieskaan.


title: Alakylä (Haapavesi)

text: Seutua on luonnehdittu viehättäväksi, syrjäiseksi, hyvin säilynyttä perinteistä rakennuskantaa omaavaksi kyläksi, jota rakentaminen ei ole pilannut.


title: Alakylä (Haapavesi)

text: Alasydänmaalla oli 1850-luvulla kymmenen tilaa: Aittola, Kokko, Matola, Murto, Ojakangas, Perkkiö, Pyöriä, Rasva, Veivo ja Yrtti. 1950-luvun alussa kylällä oli 44 taloa ja asukkaita noin 260. Vuoden 1970 jälkeen kylän asukasluku alkoi vähentyä peltojen paketointilain myötä. Nuoret muuttivat työn perässä muualle, lähinnä Ruotsiin ja Etelä-Suomeen. Vanhemmat panivat pellot pakettiin ja muuttivat kirkonkylälle. Vuonna 2005 asuttiin 22 talossa, joista kolme oli uusia. Asukkaita oli yhteensä noin 60. Kesäkäytössä olevia taloja oli 11 kappaletta. Asumattomia ja hävinneitä asuinpaikkoja oli yhteensä 27.


title: Alakylä (Haapavesi)

text: Kylälle rakennettiin koulu vuonna 1929. Oppilaita oli tuolloin noin 50. Suurten ikäluokkien aikuistuttua oppilaat vähenivät ja koulun toiminta loppui 1972. Samoihin aikoihin loppui kauppa Suojalasta ja kauppa-auto kulki vielä joitakin vuosia sen jälkeen. Alasydänmaan nimi muutettiin Alakyläksi vuonna 1960. Sen jälkeen kun kylän nimi vaihtui Alakyläksi, liitettiin osoitteisiin tiennimet ja -numerot. Sitä ennen riitti osoitteeksi pelkkä Alasydänmaa.


title: Alakylä (Haapavesi)

text: Alakylällä suoritettiin malmikartoitusta vuosina 1954–1957. Geologisen tutkimuslaitoksen mukaan alueelta löytyi noin 15 kilometriä pitkä ja 1–3 kilometriä leveä yhtenäinen vyöhyke, jolla esiintyy runsaasti magneettisia häiriömaksimeja. Alueen maanpeitteen paksuus vaihtelee tyypillisesti 0,5 metristä 1,5 metriin, joten magneettisten häiriöiden aiheuttajat oli suhteellisen helppo tunnistaa. Koekuoppien perusteella voitiin päätellä, että magneettiset häiriöt aiheutti runsas magneetti- ja rikkikiisupitoisuus. Lisäksi löydettiin kuparikiisua ja sinkkivälkettä. Viimeksi mainittujen malmien esiintymistä tutkittiin tarkemmin vuosina 1955-1957. Kuparipitoisuus osoittautui parhaissa kohdissa 1 prosentti, sinkkivälkkeen pitoisuus oli 1,5–2 prosenttia. Kerrokset olivat kuitenkin sen verran ohuita tai pesäkeluonteisia, ettei niitä pidetty taloudellisesti kannattavina.


title: Gastriinia vapauttava peptidi

text: Gastriinia vapauttava peptidi (GRP, eng. "gastrin-releasing peptide") on neuropeptidi, joka osallistuu muun muassa ruoansulatukseen stimuloimalla mahalaukun ja pohjukaissuolen G-soluja erittämään gastriinia. Gastriini puolestaan lisää hapon eritystä mahalaukun parietaalisoluista. GRP:tä vapautuu kiertäjähermon hermopäätteistä.


title: Merinat

text: Merinat, muita nimityksiä imerina, antimerina tai hova, ovat Madagaskarin suurin etninen ryhmä, joka muodostaa noin neljänneksen maan väestöstä. He ovat saarivaltion ylänköjen väestöä ja yksi maan kahdeksastatoista virallisista etnisisitä ryhmistä.


title: 9 (Polina Gagarinan albumi)

text: 9 on venäläisen poplaulaja Polina Gagarinan kolmas studioalbumi. Se julkaistiin vuonna 2016 levymerkillä Gazgolder.


title: Komorit kesäolympialaisissa 2012

text: Komorit osallistui Lontoon vuoden 2012 kesäolympialaisiin joukkueella, johon kuului kaksi yleisurheilijaa ja yksi uimari. He olivat saaneet paikkansa kisoihin villillä kortilla. Kukaan joukkueesta ei ollut lähelläkään saavuttaa mitalia, joten Komorit ei saavuttanut ensimmäistä olympiamitaliaan. Joukkueen nuorin jäsen oli 17 vuotta ja 352 päivää vanha ollut uimari Sihame Ayouba Ali ja vanhin puolestaan pikajuoksija Feta Ahamada, jolla ikää oli 25 vuotta ja 41 päivää. Hän toimi myös maan lipunkantajana avajaisissa. Heidän lisäkseen maata edusti joukkueen ainoa miespuolinen urheilija, aitajuoksija Maoulida Daroueche, joka myös kantoi maan lippua päättäjäisseremoniassa.


title: Komorit kesäolympialaisissa 2012

text: Lontoossa 2012 Komorit osallistui viidennen kerran kesäolympialaisiin. Se on osallistunut jokaisiin kesäolympialaisiin vuodesta 1996 lähtien. Talviolympialaisiin maa ei ole osallistunut.


title: Komorit kesäolympialaisissa 2012

text: Maa sai lähettää kaksi yleisurheilijaa, yhden miespuolisen ja yhden naispuolisen, kilpailemaan Lontoon olympialaisiin, sillä kansainvälinen yleisurheiluliitto IAAF oli sallinut kaikkien niiden maiden, joista ei tullut yhtään olympiarajan (joko A- tai B-rajan) rikkojia yleisurheilussa, lähettää kaksi maan parasta yleisurheilijaa kisoihin villillä kortilla mihin tahansa tapahtumaan lukuun ottamatta moniotteluita, 10 000 metrin juoksuja ja 3 000 metrin estejuoksuja. Maan kolmas urheilija, uimari Sihame Ayouba Ali, sai paikkansa myös villin kortin avulla. Kansainvälinen uimaliitto FINA oli linjannut, että jos jostakin maasta ei tule yhtään A- tai B-rajan rikkojaa, niin kyseinen maa sai lähettää yhden urheilijan tästä huolimatta villillä kortilla.


title: Komorit kesäolympialaisissa 2012

text: Maan ainoa uintiedustaja, olympialaisten ensikertalainen Sihame Ayouba Ali, osallistui villin kortin avulla naisten sadan metrin vapaauintiin. Hän ui ensimmäisessä erässä yhdessä senegalilaisen Mareme Fayen ja nepalilaisen Shreya Dhitalin kanssa. Hän sijoittui eränsä ja koko kilpailun 48 uimarin joukossa viimeiseksi ajallaan 1:14.40. Pian kilpailun jälkeen hän katosi Lontoon kaduille, sillä hänen vanhemmat olivat ”myyneet” hänet naimisiin eräälle 60-vuotiaalle miehelle, jolla oli entuudestaan kaksi vaimoa. Hän ajatteli Lontoon kaduille lähtemisen oleva ainoa keino paeta kohtaloaan.Olympialaisten ensikertalainen, kisojen aikaan 22-vuotias Maoulida Daroueche kilpaili miesten 400 metrin aitajuoksussa erässä neljä. Hän sijoittui erän yhdeksän urheilijan joukossa viimeiseksi ajalla 53.49. Se ei riittänyt välieriin, jonne pääsi joka erän kolme parasta ja lopuista kuusi nopeinta ajalla. Maan toinen yleisurheiluedustaja oli Feta Ahamada, joka oli osallistunut Pekingissä järjestettyihin vuoden 2008 kesäolympialaisiin. Hän aloitti kisansa sadan metrin juoksussa alkukierrokselta. Hän voitti ensimmäisen erän ajalla 11.81 oltuaan kymmenen sadasosaa nopeampi kuin erän toiseksi tullut irakilainen Dana Abdul Razak. Näin Ahamada pääsi jatkoon ensimmäiselle kierrokselle. Sitä pidemmälle hän ei päässyt jäätyään ensimmäisellä kierroksella neljännen erän seitsemänneksi, eli toiseksi viimeiseksi ajalla 11.86. Hän sijoittui lopulta 50:ksi.


title: Peptidi YY

text: Peptidi YY (PYY) on ruoansulatuksen peptidihormoni, joka hillitsee ruokahalua. Peptidi YY:tä erittyy ohutsuolen ja paksusuolen enteroendokriinisista L-soluista ruoan saannin yhteydessä. PYY:tä erittyy myös keskushermostossa syömistä säätelevissä keskuksissa väliaivojen ja aivorungon alueilla.


title: Poprosi u oblakov

text: Poprosi u oblakov (ven. Попроси у облаков, "Pyydä pilvet") on venäläisen poplaulaja Polina Gagarinan ensimmäinen albumi. Se julkaistiin lokakuussa 2007.


title: Homoikoni

text: Homoikoni on julkisuuden henkilö, joka on noussut erityisesti seksuaalivähemmistöjen suosioon tai jonka homopiirit ovat ottaneet omakseen.


title: Homoikoni

text: Pyhää Sebastiniusta pidetään yhtenä aikaisimmista homoikoneista ja Tennessee Williams kirjoitti päähenkilön Sebastianiksi hänen mukaansa näytelmäänsä "Äkkiä viime kesänä". Myös 1800-luvulla elänyttä kirjailijaa Oscar Wildeä pidetään homoikonina.


title: Homoikoni

text: 1950-luvun suurimpina homoikoneina pidetään, Garlandin ohella, etenkin Lucille Ballia ja Marilyn Monroeta, varsinkin 1960-luvun alussa. Seuraavan vuosikymmenen, 1970-luvun, homoikoneina pidetään muun muassa Joan Riversia, Donna Summeria, Gloria Gaynoria, Bette Midleriä sekä Cass Elliotia. Suurin tämän vuosikymmenen miespuoleisista homoikoneista oli Freddie Mercury. 1980- ja 1990-luvuilla merkittävimpiä homoikoneita olivat etenkin Madonna, Cher, Tori Amos, Whitney Houston, Cyndi Lauper ja Oprah Winfrey.


title: Homoikoni

text: Madonna ja Cher kuuluvat nykyäänkin suuriin homoikoneihin.


title: Homoikoni

text: Muita viihdemaailman homoikoneina pidettäviä ovat nykyään muun muassa Lady Gaga, Lily Allen, Lana Del Rey, Mariah Carey, Miley Cyrus, Ariana Grande, Jennifer Hudson, Kesha, Jennifer Lopez, Demi Lovato, Nicki Minaj, Katy Perry, Robyn, Sia, Britney Spears, Rihanna, Paris Hilton, Carrie Underwood, Taylor Swift, Leann Rimes, and Carly Rae Jepsen.


title: Homoikoni

text: Musiikkimaailman ulkopuolelta homoikoneita ovat muun muassa urheilun saralta David Beckham, Cristiano Ronaldo ja Tom Daley, sekä näyttelijöistä etenkin Kathy Griffin, Jake Gyllenhaal ja Meryl Streep. Politiikan homoikoneina pidetään varsinkin Jóhanna Sigurðardóttiria, prinsessa Dianaa sekä Eva Perónia.


title: Penetranssi

text: Penetranssi eli geenin ilmenemisyleisyys ilmaisee, kuinka suuri osa tietyn genotyypin edustajista ilmentää tiettyä ominaisuutta fenotyypissään. Jos penetranssi on täydellinen (100%), geeni ilmenee kaikissa yksilöissä, jotka kantavat kyseistä genotyyppiä.


title: Penetranssi

text: Lääketieteessä sairautta aiheuttavan mutaation penetranssi on täydellinen silloin, jos kaikki mutaatiota kantavat henkilöt ovat sairaita. Jos mutaation penetranssi on esimerkiksi 40%, 40% mutaation kantajista sairastuu elämänsä aikana. Tällöin käytetään termiä alentunut tai epätäydellinen penetranssi.


title: Penetranssi

text: Täydellinen penetranssi on usein monogeenisilla sairauksilla, kuten neurofibromatoosi 1. Epätäydellinen penetranssi on esimerkiksi BRCA1-geenin mutaatioilla, jotka aiheuttavat rinta- ja munasarjasyöpää.


title: Kristittyjä vastaan

text: Kristittyjä vastaan (, ) oli Porfyrioksen kristinuskoa vastaan kirjoittama antiikin aikainen teos. Teos ei ole säilynyt nykyaikaan, mutta siitä tunnetaan katkelmia varhaiskristillisten kirjailijoiden kautta.


title: Kristittyjä vastaan

text: Porfyrios oli uusplatonilainen filosofi ja perinteisen hellenistisen uskonnon puolustaja. Hän oli merkittävä Plotinoksen ajatusten popularisoija ja uskontokriitikko. "Kristittyjä vastaan" kokoaa yhteen useamman teoksen, jotka Porfyrios kirjoitti paitsi kristinuskoa vastaan myös yleiseksi uskontokritiikiksi. Teokset kirjoitettiin joskus 200–300-lukujen vaihteessa. Kirjoituspaikka oli mahdollisesti Byzantion, tai sitten Porfyrioksen muiden teosten tavoin Sisilia.


title: Kristittyjä vastaan

text: 300-luvun alussa monet kristityt kirjailijat kirjoittivat Profyrioksen teoksia vastaan. Näihin kuuluvat muun muassa Arnobius, Lactantius, Eusebios, Hieronymus, Augustinus ja Makarios Magnesialainen. Eusebios mainitsee Porfyrioksen kritiikin teoksissaan "Praeparatio evangelica" ja "Demonstratio evangelica", ja on mahdollista, että hän kirjoitti teokset juuri vastauksiksi Porfyriokselle. Omissa teoksissaan Eusebios vastaa arvosteluun ja pyrkii kumoamaan Porfyrioksen argumentit. Augustinuksella suuri osa "Jumalan valtiosta" vaikuttaa vastaavan Porfyrioksen esittämään kritiikkiin.


title: Kristittyjä vastaan

text: Porfyrioksen uskontokriittisten teosten kopiot poltettiin keisari Theodosius II:n aikana vuonna 448, minkä seurauksena ne eivät ole säilyneet nykyaikaan kokonaisina. Bysanttilaisena aikana niistä kiersi kuitenkin samanniminen lyhennelmä. Sen kautta alun perin erilliset teokset saivat yhteisen nimen "Kristittyjä vastaan", ja ne alettiin nähdä yhtenä teoksena vasta noin vuoden 1000 tienoilla.


title: Kristittyjä vastaan

text: Teosten uskotaan koostuneen kolmesta osasta, joista ensimmäinen oli yleistä filosofista uskontokritiikkiä, ja toinen ja kolmas osa pitivät sisällään muun muassa Raamatun teksti- ja historiallista kritiikkiä. Kristinuskon lisäksi Porfyrios arvosteli myös muita uskontoja, kuten zarathustralaisuutta. Ensimmäinen osa tunnetaan erikseen myös nimellä "Oraakkeleiden filosofia" ("Peri tēs ek logiōn filosofias", eli "De philosophia ex oraculis haurienda"). Se koostui kolmesta kirjasta. Lactantius vaikuttaa tunteneen juuri tämän osan nimellä "Kristittyjä vastaan". Loppuosat eli varsinainen "Kristittyjä vastaan" koostui viidestätoista kirjasta. Ne vaikuttavat olevan sama kuin Eusebioksen ja Hieronymuksen tuntema "Kristittyjä vastaan".


title: Kristittyjä vastaan

text: Porfyrios kritisoi kristinuskoa useilla perusteilla. Osa kritiikistä perustuu Jeesuksen tekojen ja opetusten arvosteluun; ja osa apostoleiden ja evankelistojen arvosteluun henkilöinä, kuten syytöksiin heidän uskonsa heikkoudesta, syytöksiin valehtelusta, tai motiivien ja älynlahjojen kyseenalaistamiseen. Osa kritiikistä perustuu puolestaan Vanhan testamentin ja Uuden testamentin tekstikritiikkin, kuten kohtiin, jotka vaikuttavat ristiriitaisilta. Porfyrios vaikuttaa lukeneen tekstejä paljon ja tuntevan ne hyvin. Esimerkiksi katkelmassa 15 hän huomauttaa, ettei kertomuksesta Jeesuksen ristiinnaulitsemisesta ole olemassa yhtä versiota, vaan eri evankeliumien kuvaukset poikkeavat toisistaan. Siksi hän kysyy, oliko ristiinnaulittuja siis useita, vai yhden ristiinnaulitun kärsimys niin epäselvä, etteivät sen paikalla nähneet tienneet, miten se pitäisi kuvata. Tästä Porfyrios päättelee, ettei muihinkaan samojen henkilöiden kirjoittamiin kuvauksiin voi luottaa.


title: Galilealaisia vastaan

text: Galilealaisia vastaan (, ) on keisari Julianuksen kristinuskoa vastaan kirjoittama teos. Se ei ole säilynyt nykyaikaan, mutta siitä tunnetaan katkelmia varhaiskristillisten kirjailijoiden teosten kautta.


title: Galilealaisia vastaan

text: Julianus kirjoitti teoksen todennäköisesti Antiokiassa talvella 362–363 ennen lähtöään sotaretkelle persialaisia vastaan vuonna 363. Hän oli jo aiemmin luvannut kirjoittaa muodollisen esityksen kristittyjä vastaan kirjeessään Fotinokselle (kirje 55).


title: Galilealaisia vastaan

text: Julianuksen kritiikki kristinuskoa vastaan muistuttaa Kelsoksen ("Todellinen oppi") ja Porfyrioksen ("Kristittyjä vastaan") jo aiemmin esittämää kritiikkiä. Kyrillos Aleksandrialainen piti Julianuksen teosta hyvin vaarallisena kristinuskolle ja kirjoitti sitä vastaan teoksen "Julianusta vastaan" ("Contra Julianum", alun perin "Hyper tēs tōn Khristianōn euagūs thrēskeias pros ta tū en atheois Iūlianū", ) noin vuonna 435. Siinä missä Julianuksen teos muistuttaa Kelsoksen kritiikkiä, Kyrilloksen teos muistuttaa puolestaan Origeneen teosta "Kelsosta vastaan". Julianuksen teosta vastaan kirjoittivat myös Gregorios Nazianzilainen, Theodoros Mopsuestialainen ja Filippos Sideläinen.


title: Galilealaisia vastaan

text: "Galilealaisia vastaan" on alun perin käsittänyt kolme kirjaa; Hieronymus tosin sanoo kirjoja olleen seitsemän, mutta tämä on todennäköisesti virhe. Nykyaikaan Julianuksen teoksesta on säilynyt vain katkelmia, jotka lähes kaikki ovat peräisin kirjasta I. Ne ovat säilyneet lainauksina pääosin Kyrilloksen teoksessa, jonka 20 kirjasta noin puolet on säilynyt nykyaikaan. Lisäksi Julianuksen teoksesta on säilynyt muutama katkelma myös muiden kirjailijoiden teoksissa.


title: Galilealaisia vastaan

text: Teos pyrkii monin tavoin viemään pohjaa kristinuskolta sekä tekemään uskonnon naurettavaksi. Toisaalta Julianus esittää argumentteja hellenistisen uskonnon puolesta kristinuskoa vastaan. Julianus kutsuu teoksessaan kristittyjä aina ”galilealaisiksi” vähätelläkseen näitä esittämällä nämä lähinnä paikallisena kalastajien lahkona. Hän vastustaa sitä ajatusta, että tällainen lahko julistautuu uudeksi, yleismaailmalliseksi uskonnoksi. Julianus pyrkii teoksellaan osoittamaan, ettei Vanha testamentti tue kristinuskoa, eikä kristinuskoa näin voida pitää juutalaisuuden perillisenä. Juutalaisuutta ja juutalaisuuden Jumalaa kohtaan Julianus on kunnioittava. Kristittyjä Julianus syyttää sen sijaan Mooseksen lain hylkäämisestä.


title: Galilealaisia vastaan

text: Toisaalta Julianus tekee selväksi, että arvostaa juutalaisuuttakin enemmän helleenisiä jumalia, sillä myös juutalaisuuden jumala on kansallisesti ja alueellisesti rajoittunut, kun taas helleeniset jumalat ovat todella yleismaailmallisia. Kristuksen korvikkeeksi ja välittäjäksi jumalan ja ihmisten väliin Julianus asettaa Asklepioksen, Dionysoksen ja Herakleen.


title: Wir geben ’ne Party

text: Wir geben ’ne Party (suom. "Meillä on juhlat") on MeKaDon (Dorkas Kiefer, Kati Karney, Melanie Bender) kappale, joka edusti Saksaa Irlannin Dublinissa. Kappaleen on säveltänyt Ralph Siegel ja sanoittanut Bernd Meinunger.


title: Wir geben ’ne Party

text: Kappale sijoittui Euroviisuissa kolmanneksi 128 pisteellä.


title: Ted Chiang

text: Ted Chiang (s. 1967) on yhdysvaltalainen kirjailija. Hänen kiinankielinen nimensä on Chiang Feng-nan (姜峯楠).


title: Ted Chiang

text: Hänen novellejaan on palkittu mm. Nebula-, Hugo-, Haykawa-palkinnoilla. Hän on voittanut Campbell-palkinnon parhaan uuden kirjailijan sarjassa.


title: Ted Chiang

text: Hänen novellinsa Story of Your Life on filmatisoitu vuonna 2016 julkaistussa elokuvassa "Arrival"


title: Ted Chiang

text: Ted Chiang valmistui Brownin yliopistosta Rhode Islandilla tietojenkäsittelytieteestä.


title: Pohjajärvi (Ylöjärvi)

text: Pohjajärvi on Pirkanmaalla Ylöjärven Vuorentaustassa sijaitseva järvi, joka kuuluu Kokemäenjoen vesistössä Vanajaveden–Pyhäjärven alueen Pyhäjärven alueeseen. Pohjajärvi on osa Vihnusjärven valuma-aluetta.


title: Pohjajärvi (Ylöjärvi)

text: Järvi on 200 metriä pitkä, 200 metriä leveä ja sen pinta-ala on 2,6 hehtaaria. Siihen laskevat pohjois- ja luoteispuolen metsäojat. Laskuoja lähtee järven eteläpäästä ja se juoksee Vuorentaustan asuntoalueen läpi etelään ja kääntyy Tukiaistenmaalla loivasti länttä. Siellä se yhtyy kolmen kilometrin jälkeen Leppiojaan, joka muuttuu yhtymäkohdassa Myllypuroksi. Järven rantaviivan pituus on 600 metriä. Järven rannat ovat kokonaan Pohjajärvenleton avosuon sisällä. Rannat ovat kuivatetun järven pohjaa ja nykyinen järvi sijaitsee sen järven syvänteessä ja laskuoja on kuivatuksen yhteydessä kaivettu syvemmäksi ulottumaan nykyiselle järvelle asti. Järven suoalueen itä- ja eteläpuolelle ulottuvat Vuorentaustan ja Pohjolan kaupunginosat.


title: Pohjajärvi (Ylöjärvi)

text: Vuonna 1855 julkaistussa Kalmbergin kartastossa järven nimi kirjoitettiin ”Pääpohjanen”. Sen rannoille oli merkitty kolmen torpan paikka. Silloinen rantaviiva seurasi pääpiirtein nykyistä Pohjajärvenleton ja sen soistuneen metsikön reunaa. Laskuojan paikka ei ollut kartassa. Järvi on kartan julkaisun aikoihin tai sen jälkeen kuivatettu.


title: Pohjajärvi (Ylöjärvi)

text: Vuoden 1953 peruskartassa järven nimi kirjoitettiin ”Pohjanlampi” ja se sijaitsi Ilmarinkylässä. Kylässä oli muutamia maatiloja, mutta jo silloin kylän keskelle oli rakennettu omakotitaloja. Vuoden 1960 kartassa olivat omakotitalot lisääntyneet ja nyt taajamaa kutsuttiin Vuorentaustaksi. Järven nimi kirjoitettiin nyt ”Pohjajärvi”. Ylöjärveltä tuli Pohjolan kautta suora tie Ylöjärven keskustasta. Vuonna 1975 olivat Vuorentausta ja Hatolan asuinalueet kasvaneet yhteen ja järven itäpuolella olevat Pohjolan pellot olivat myös rakennettuja.


title: I Walk the Line (kappale)

text: I Walk the Line on Johnny Cashin vuonna 1956 kirjoittama ja nauhoittama kappale. Se oli ensimmäinen hänen kappaleistaan, joka pääsi Billboardin Hot Country Singles -listan ykköseksi. Se pysyi listoilla 43 viikon ajan ja sitä myytiin yli 2 miljoonaa kappaletta. ”I Walk the Line” on myös seuraavana vuonna ilmestyneen With His Hot and Blue Guitar -albumin single.


title: Rafe Spall

text: Rafe Joseph Spall (s. 10. maaliskuuta 1983) on englantilainen näyttelijä, joka tunnetaan muun muassa rooleistaan televisiosarjoissa "Pete Versus Life", "Riutuvat romantikot" ja "The Shadow Line" sekä elokuvissa "Prometheus" (2012) ja "Piin elämä" (2012).


title: Rafe Spall

text: Hän on näyttelijä Timothy Spallin poika.


title: Pekka Haukijärvi

text: Pekka Haukijärvi (s. 13. joulukuuta 1953) on lahtelainen amatöörikitaristi. Hän soittaa Hauki Blues Band -nimisessä yhtyeessä, joka on toiminut eri kokoonpanoilla vuodesta 1979 lähtien. Haukijärven aiempia yhtyeitä ovat mm. Nexus (Lahti, 1979-83) ja Manalan Lautturit (Kuhmoinen, 1970-72). Lisäksi Haukijärvi on vaikuttanut pitkään Bottleneck Duo:ssa yhdessä Ismo Haaviston kanssa.


title: Pekka Haukijärvi

text: Haukijärvi on toiminut myös Lahden Blues Mafia ry:n puheenjohtajana vuodesta 2001 ja useana vuonna Lahden Grand Blues Festival-tapahtuman promoottorina.


title: Toni Utunen

text: Toni Utunen (s. 27. huhtikuuta 2000 Kokkola) on suomalainen jääkiekkopuolustaja, joka edustaa SM-liigajoukkue Tapparaa.


title: Toni Utunen

text: Utunen on Kokkolan Hermeksen kasvatti. Hän siirtyi jo D-juniori-ikäisenä Tapparaan. Utunen oli kaudella 2014–2015 seuran C-nuorten tehokkain puolustaja C-nuorten SM-sarjan runkosarjassa tehoilla 7+17=24. Kaudella 2015–2016 hän kuului vuoden "alaikäisenä" Tapparan B-nuorten kapteenistoon. Utunen palkittiin kauden päätteeksi B-nuorten SM-sarjan vuoden tulokkaana Heino Pulli -palkinnolla.


title: Toni Utunen

text: Kaudella 2016–2017 Utunen debytoi Tapparan SM-liigajoukkueessa. Hän pelasi ensimmäisen ja kauden ainoaksi jääneen liigaottelunsa vain 16-vuotiaana 16. joulukuuta 2016 Sorsapuistossa järjestetyssä Ulkojäät 2016 -tapahtumassa paikallisvastustaja Tampereen Ilvestä vastaan. Utunen merkittiin Tapparan seitsemänneksi puolustajaksi ja hän sai ottelussa jääaikaa 1.53 minuuttia. Utusesta tuli samalla kierroksella KooKoossa debytoineen Santeri Salmelan ohella SM-liigan kaikkien aikojen toinen vuonna 2000 syntynyt pelaaja. Tosin he olivat vasta liigahistorian toisia koko 2000-luvulla syntyneitä pelaajia, sillä vuonna 2001 syntynyt Mikko Kokkonen debytoi jo ennen heitä aiemmin syksyllä Mikkelin Jukureissa liigan kaikkien aikojen nuorimpana pelaajana vain 15-vuotiaana.


title: Toni Utunen

text: Utunen jatkaa Tapparassa kaudella 2017–2018 kaksivuotisella SM-liigasopimuksella. Hän pelasi joukkueessa 11 runkosarjaottelua ilman tehopisteitä ja kaksi Mestarien liigan ottelua tehden kaksi syöttöpistettä. Hän pelasi suurimman osan kaudestaan lainalla Mestis-joukkue Lempäälän Kisassa, jossa tulokaskausi toi 28 runkosarjaottelussa tehot 2+10=12, viidessä playoff-ottelussa yhden syöttöpisteen ja kolmessa Suomen Cupin ottelussa viisi syöttöpistettä. Utunen vahvisti pudotuspeleissä sekä Tapparan A- että B-nuoria. Hän voitti kauden päätteeksi B-nuorten SM-hopeaa. Joulukuussa 2017 Utunen teki Tapparan kanssa kaksivuotisen jatkosopimuksen kevääseen 2021 saakka.


title: Toni Utunen

text: Vancouver Canucks varasi Utusen viidennellä kierroksella 130. pelaajana . 18. tammikuuta 2019 vieraissa Saimaan Palloa vastaan hän teki SM-liigauransa avausmaalin.


title: Toni Utunen

text: Utunen pelasi alle 20-vuotiaiden MM-kilpailuissa vuonna 2019, jolloin hän voitti maailmanmestaruuden. Utunen ratkaisi Suomelle välieräpaikan tehtyään puolivälieräottelussa Kanadaa vastaan joukkueen 1–2-voittomaalin jatkoajalla ajassa 65.17. Suomen voitto oli historiallinen, sillä Kanada ei ollut aiemmin jäänyt ilman mitaleita kotikisoissaan.


title: Toni Utunen

text: Utunen pelasi myös alle 18-vuotiaiden MM-kilpailuissa vuosina 2017 ja 2018, joista jälkimmäinen turnaus päättyi maailmanmestaruuten ja ensimmäinen hopeaan. Utusen vuoden 2017 turnauksen ainoa syntyi välieräottelussa Venäjää vastaan ja se ratkaisi Suomelle 2–1-jatkoaikavoiton ja finaalipaikan ajassa 67.01. Vuoden 2018 turnauksessa hän toimi joukkueensa kapteenina. Utunen voitti koko turnauksen tehotilaston lukemalla +12. Hänet valittiin Valko-Venäjää vastaan pelatun puolivälieräottelun päätteeksi Suomen ottelun parhaaksi pelaajaksi.


title: Toni Utunen

text: Utunen pelasi myös alle 18-vuotiaiden Ivan Hlinkan muistoturnauksessa vuosina 2016 ja 2017. Hän pelasi myös Norjan Lillehammerissa pelatuissa nuorten olympialaisissa 2016, jolloin Utunen toimi Suomen kapteenina. Hän voitti koko turnauksen puolustajien piste- ja maalipörssin tehoilla 3+3=6. Utunen edusti myös Finland Selects -joukkuetta alle 15-vuotiaiden World Selects Invitional -turnauksessa vuonna 2015.


title: Kilchoman

text: Kilchoman on skotlantilainen viskitislaamo. Se sijaitsee Islayn saaren länsirannikolla. Tislaamorakennus on rakennettu 2005.


title: Kilchoman

text: Kilchoman on pienimpiä tislaamoja Skotlannissa. Se tuottaa noin 120 000 litraa alkoholia vuodessa. Tuotantoon käytettävä ohra kasvatetaan tislaamon tiluksilla, ja mallastaminen tehdään perinteisellä lattiamallastuksella.


title: Montescheno

text:
Montescheno on kunta Pohjois-Italiassa Verbano-Cusio-Ossolan maakunnassa Piemonten alueella.
Monteschenon naapurikunnat ovat Antrona Schieranco, Bognanco, Borgomezzavalle, Domodossola ja Villadossola.


title: Cavaglio-Spoccia

text: Cavaglio-Spoccia on kunta Pohjois-Italiassa Verbano-Cusio-Ossolan maakunnassa Piemonten alueella. Cavaglion naapurikunnat ovat Cannobio, Cursolo-Orasso, Falmenta ja Gurro sekä Sveitsin puolella Brissago ja Centovalli.


title: Lotta Lehtikevari

text: Lotta Lehtikevari (s. 1998) on suomalainen näyttelijä. Hänet tunnetaan erityisesti sarjasta "Uusi päivä", jossa hän on näytellyt Maria Nikkoa sarjan alusta lähtien.


title: Adrian Tchaikovsky

text: Adrian Czajkowski (kirjailijanimi: Adrian Tchaikovsky) on brittiläinen kirjailija, joka on kirjoittanut sarjan "Shadows of the Apt".


title: Adrian Tchaikovsky

text: Tchaikovskylle myönnettiin 30. Arthur C. Clarke-palkinto teoksesta "Children of Time".


title: Kongon demokraattisen tasavallan maakunnat

text:
Kongon demokraattinen tasavalta on jaettu 26 maakuntaan.
Maakunnat on määritelty vuonna 2005 esitetyssä perustuslaissa. Vanhan perustuslain mukaan maakuntia oli kymmenen ja niiden lisäksi Kinshasan kaupungilla oli erityisasema. Uuden jaon piti tulla voimaan vuonna 2009.


text: Vuonna 2011 uudistus päätettiin toteuttaa vaiheittain.


text: Maakuntajako tuli lopullisesti käyttöön 2015. Monet tilastot käyttävät edelleen vanhaa kymmenen maakunnan jakoa.


title: Liu Cixin

text: Liu Cixin (; englanninkielisissä käännöksissä nimellä Cixin Liu; s. 1963) on kiinalainen kirjailija. Hän on voittanut mm. kiinalaisen Xingyun-palkinnon sekä Hugo-palkinnon.


title: Liu Cixin

text: Liun teoksista tunnetuin työ tähän mennessä "Three Body" (三体, 2008) (englanniksi "The Three-Body Problem") julkaistiin vuonna 2007. Sen on kääntänyt englanniksi Ken Liu 2014 ja se voitti 2015 Hugon. Hän on Aasian ensimmäinen Hugon voittaja. Hän on voittanut Xingyun-palkinnon vuonna 2015.


title: Liu Cixin

text: Liun kirjoja on myyty Kiinassa yli seitsemän miljoonaa kappaletta.